Tykille UPS? | DVD Plaza\nKeskustelu osiossa 'Videotykit ja -projektorit' , aloittajana KaKui, 07.07.2002.\nOnkos kellään (LCD-) tykin suojana UPS:ia?\nAjattelin hommata pienoisen UPS:in suojaamaan etenkin lyhyitten sähkökatkosten ajaksi ja miksei ukkoseltakin.\nLähinnä tarkoitus on että tykki pysyy päällä vaikka sähköt katkeaa muutamaksi sekunniksi sekä toiseksi saa tarvittaessa (esm. ukkosen yllättäessä) tykin sammutettua niin että lampun jäähdytys toimii UPS:n avulla.\nKatselin verkkokauppa.comista APC Back-UPS 500EI, 500VA/300W (tuotenro 3237) - mallia, teho olisi riittävä tuossa eikä hintakaan paha, 89.\nAPC - tiedot\nLöytyykö kokemusta kyseisestä mallista tai jostain muusta suositeltavasta mallista?\nHeh, juuri tuon UPS:n hommasin Verkkokaupalta. Pari päivää on käytössä ollut, toimii ainakin tietokone käytössä hyvin, suosittelen. Laitteesta löytyy kotimainen pieni testikin. Tuo 300W on sitten tuon UPS:n maksimi kytkentäteho.\nKyllä varmaan säästää lamppuja tai putkia, jos jostain syystä sähköt katkeaa niin tykin jäähdytys tosiaan toimii vielä jonkin aikaa.\nKappas vaan, vaikka tulee silloin tällöin luettu Haamurajaa niin onpas tuo jäänyt huomaamatta, thanx!\nMeinasin hommata samanlaisen myös tietokoneeseen, ohjelmisto toimineen myöskin XP:n kanssa kerran toimii w2k:lla?\nTykin max. virrankulutukseksi ilmoitetaan 1.1 A (200 - 240V) eli n. 250W joten jäähän tuossa vielä hieman pelivaraakin. Lamppuhan on 120W ja tuskin muu elektroniikka paljoa kuluttaa, mikä lienee lcd-paneelien tehon kulutus?\nJuu, olkaatte hyvä vaan. APC toimii XP:llä, tunnisti ja asentui ihan kivuttomasti. Valvonta hälytykset yms. on asetettavissa kuten kannettavassa mikrossa ja tuntuu toimivan.\nEiköhän tuo UPS:n teho riitä tuon tykin käyttöön. Akun varassa tykin käynnistämistä tuskin kestää kuten ei kestä monitorinkaan, mutta muuten varmaan toimii. Tai jos ei toimi niin siinä on sitten mikrolle varavoima\nTuossa Haamurajan artikkelissa mainitaan seuraavaa:\nAPC myöntää laitteelle kahden vuoden takuun ja lupaa korvata ukkosvauriot, mikäli UPSiin kytketyt laitteet hajoavat jännitepiikissä. Takuu on voimassa APC:n mukaan myös Euroopassa.\nOliko tuosta mainintaa takuulapuissa nyt?\nKattaakohan tuo takuu tykinkin?\nTyhjeneeköhän akku miten nopeasti tuosta jos se on poissa sähköverkosta, latautuminen kestää kuitenkin n. 6 tuntia?\n24kk on takuu ja kyllä valmistaja "korvaa" vahingot, jotka on aiheutuneet vaikka UPS on ollut suojana. Mutta 100 000 euron edestä pitää tulla vahinkoa ilmeisesti, jos oikein ymmärsinmukana tulleesta lapusta.\nAkkuhan tyhjenee jos siinä on kuomaa takana, virtanapista pudottaa kuorman pois tai erillisestä kytkimellisestä jatkojohdosta yms. Akun lautaus kestää 6-8 tuntiin tyhjästä täyteen.\nedit: korvasuohje on poistettu omalta sivulta ja tänne ei sovi, sorry.\n...APC myöntää laitteelle kahden vuoden takuun ja lupaa korvata ukkosvauriot, mikäli UPSiin kytketyt laitteet hajoavat jännitepiikissä. Takuu on voimassa APC:n mukaan myös Euroopassa.\nMielenkiintoien kohta tuossa takuulapussa oli tuo "...not covered... 6. Damage caused by accidents, or disasters such as fire, flood, or wind."\nSilmiini ei osunut muuten mitään mainintaa ukkosesta (toin luin tuon aika nopeasti läpi), joten se saatettaisiin ehkä laskea tuohon disasters-kastiin. Mene ja tiedä...\nNo niin, nyt on UPSsi jonkin aikaa ollut talossa.\nPäädyin sitten hieman parempaan malliin kun sain käytettynä edullisesti, eli Powerware 9110 1000VA/700W.\nTuo on ns. On-Line UPS eli se tasasuuntaa - vaihtosuuntaa sähkön kokoajan ja suodattaa siitä pienemmätkin häiriöt pois seka syöttää ulos puhdasta siniaaltoa toisin kuin halvemmat mallit. Täältä löytyy lisätietoa UPSien eroista.\nTehoa tuossa riittää sähkökatkon sattuessa tietokoneelle + 19" monitorille + vahvistimelle n. 30minsaa ainakin ja kone siis normaalikäytössä kokoajan.\nSitten siihen kuinka se toimii LCD-tykillä.\nTehot riittävät mainiosti, tykki, dvd-soitin + edellä mainittu tietokone roippeineen kuormittaa UPSia n. 40-60% eli kestäisi vielä jotain muutakin perään laittaa. Pelkkä tykki kuormittaa UPSia n. 20%.\nAiemmin mulla oli ongelmana liikkuvat viirut kuvassa jos tykin laittoi maadoitettuun pistorasiaan ja katsoi televisio-ohjelmia videoitten tai digiboxin kautta eli maadoitushäiriö siis. Tykin joutui pitämään tavallisessa pistorasiassa tästä syystä mutta nyt UPSin perässä ollessa häiriöt ovat lähes poissa, eivät haittaa normaalilla kuvalla.\nDVD:n kuva on muuten hyvä mutta aluksi ihmettelin progressiivisen komponentti-kuvan lievää vaakasuuntaista huojumista NTSC-levyillä. PAL-levyillä tätä ongelmaa ei ollut, eikä myöskään NTSC:llä S-videon tai VGA:n kautta. Tuon aiheuttajaksi selvisi sitten S-videokaapeli dvd-soittimen ja vahvistimen välillä, kun otin sen pois niin huojuminen lakkasi. Jonkinlainen maadoitushäiriö siis tämäkin mutta miksi sitä ei ilmene muilla kuin proge komponentilla ja NTSC:llä? Ilmeisesti NTSC 60Hz kuvataajuudella on asian kanssa jotain tekemistä.\nSoittelin asiasta Powerwaren huoltoon mutta eipä ne mitään muuta osanneet sanoa kuin että toiset elektroniikka laitteet ovat herkempiä UPSin aiheuttamille häiriöille ja kyseisen UPSin perään pitäisi voida liittää mitä tahansa. Proge komponentista puhelimessa oleva henkilö ei varmaan koskaan ollut kuullutkaan...\nMcFact New Member\nHerätelläänpä hiukan vanhaa threadia.\nAjattelin tässä hommata kesäksi UPSin suojaamaan kotiteatterilaitteistoa sähköverkon häiriöiltä (katkokset, ukkonen, jännitepiikit ym.). Kaavailuissa on, että UPSin taakse laitetaan ainakin tykki, viritinvahvistin ja dvd-soitin. Vastaavat tehonkulutukset 180W, 120W ja 30W (siis valmistajien omien ilmoituksien mukaan).\nEli mitoituksen puolesta olen itse laskeskellut, että APC:n Back-UPS 650MI 650VA/400W voisi riittää. Hintaluokaksi olen ajatellut 100-200 euroa.\nKokemuksia, infoa ja vaihtoehtoisia ratkaisuja otetaan kiitollisena vastaan.\nEli seuraavien APC:n valmistamien mallien sarjanumero kannattaa tarkistaa ettei kyseessä oli viallinen versio:\nBK325I, BK325-RS, BK350, BK350EI, BK350-AZ, BK350-FR, BK350-GR, BK350-IT, BK350-UK, BK350JP, BK350IX218, BK475I, BK475-RS, BK500, BK500EI, BK500-AZ, BK500-BR, BK500-FR, BK500-GR, BK500-IT, BK500-UK, BK500BLK, BK500JP tai BK500TW.\nVialliset sarjanumerot sisältyvät oheisiin:\nAB0048  AB0251\nBB0104  BB0251\nJB0125  JB0251\nJos UPS kuuluu noihin, on se irrotettava välittömästi sähköstä ylikuumenemisen ja tulipalovaaran takia.\nNettisivulla on rekistöitymiskaaveke palautusta ja korvaavaa UPSia varten.\nJa kuinka ollakkaan, juuri oma kuuluu juuri tuohon sarjaan.\nJore New Member\nMitenkäs on UPSit toimineet herroilla (joko tähän kirjoittaneilla tai uusilla upsittajilla)? Itseäni kiinnostaa tuo UPSin vaikutus projulampun käyttöikään. Ja tuohan suojaisi HTPC:tä alijännitteeltä, joka täällä kaupungissakin voi tuhota huolella kootun mediakirjaston...\nEi ole tykki käytössä mutta PC käytössä 500VA(BK500EI) on toiminut vaihdon jälkeen hyvin. Lauantaina olisi ollut tarvetta useammalle UPS:lle kun katkesi sähköt muutamaksi minuutiksi ja juuri pahimpaan aikaan. Nyt on tilattu samoja APC:n malleja pari lisää ainakin muutaman minuutin turvaksi.\nSamalla huomasin että Verkkokaupalla on Mustekin UPS:t aika edullisia, esim. 600VA 67,90, mutta laadusta ei ole tietoa. Noita kannattaa tutkia varmaan tarkemmin.\nMulla on Apc:n 225w jatkojohto ups.\nPitää tietokoneenkin 1½min. ainakin työpöydällä päällä.\nMustekin 800vapro malli minulla oli myös mutta palautin sen koska tietokone ei löytänyt sitä millään, vaikka mitä rassasin.\n8½minuuttia pitää koneen työpöydällä ennen kuin tulee ilmoitus että akku on vähissä.\nteme_l New Member\nVälikäen kokemuksesta voin kyllä kertoa, että ei se upsi ihan jokaiselta salamaniskulta suojaa...\nKaupungissa tosin tuskin mitn vaaraa, mutta maalla kyllä kannattaa aina ottaa se upsikin seinästä kun ukkonen tulee lähemmäksi\nNostetaan tätä taas.\nOstin jo yhden upsin "APC Back-UPS ES 700VA - UPS"\nTämä pitää kuitenkin sietämätöntä jatkuvaa jaksottaista surinaa ja ei tuota voi tietokoneen vieressä pitää.\nÄäni tulee todennäköisesti huonolaatuisen rautamuuntajan käämeistä...\nOnko suositella jotakin muuta vastaavaa joka ON ÄÄNETÖN normaalitilassa?\nSähkökatkon aikaan saa metakoida miten tahansa, mutta normalitilassa akku täynnä on pysyttävä hiljaa.\ni-kari Active Member\nOma yksilö ei pidä minkäänlaista ääntä. Tai ainakaan sellaista, joka häiritsisi. Jotain hyvin vaimeaa surinaa saattaa joskus kuulua, jos tarkkaan kuuntelee.\nNykyisin mennään APC:n smart ups 1000VA:lla jonka takana on kaikki hupilaitteet.\nmakke201 New Member\nTäältä löytyy noita samoja ups:iä pari kappaletta ja ovat kyllä mielelläni äänettömiä. En ainakaan ole niihin kiinnittänyt mitään huomota.\nOlisikohan sinun ups viallinen?\nKuulostaa oudolta että noin häiritsevää ääntä ehjä laite pitäisi. Itsellä Eaton on toiminut mainiosti tykille ja pc:lle...\nProjuun lienee turha "tuhlata" UPS-laitetta, ylijännite/ukkossuoja riittänee.\nEdit: Lampun jäähdytys sammuttaessa lienee hyvä perustelu.\nTietokoneissa upsi on perusteltu....\nAPC:n sivuilta valkkaamaan niitten mainiolla laskurilla upsia...


Metropolis - JHN 2011\n70-luvun loppu oli suomalaisessa rockissa muutosten aikaa. Punk kaatoi vanhat auktoriteetit ja nosti esiin uuden energisen rocksukupolven, joka herätti monet unestaan. Passiivisuuden aika oli ohi.\nNuoret jotka kokivat punkin vieraaksi, omaksuivat 50-luvun ihannoinnin. Nuorisolehdistö teki heistä "nuoria kapinallisia" James Deanin mukaan. Oma musiikki saatiin 50-luvun valkoisesta rock and rollista.\nVanhemmat muusikot saivat julkisuudessa tehdä tilaa nuoremmille ja huomata suosionsa heikentyneen. Tämä pakotti heidät arvioimaan itsensä ja musiikkinsa uudelleen, elpymään ja voimistumaan. Uuden ja vanhemman soittajapolven rinnakkaiselo, kilpailu arvonannosta ja julkisuudesta piti luomisvoiman kummallakin taholla vilkkaana. Jonkun bändin hyvä saavutus potki samalla muita eteenpäin. Into ja kunnianhimo kasvoi.\n70-luvun viimeinen kesä ja viimeinen syksy olivat kuuminta aikaa. Punk-yhtyeistä elinvoimaisimmat olivat kehittyneet taitaviksi kokoonpanoiksi. Amatööriote muuttui ammattitaidoksi, ensimmäiset lp:t olivat takana ja toiset valmistumassa. Bändit keikkailivat ahkerasti herättäen huomiota ja suosiota. Rockin keskukseksi, Metropoliksi muodostui Helsinki, missä nuoriso toimi aktiivisimmin. Voimakas identiteetin korostamisen tarve synnytti jengejä, joilla oli oma musiikkinsa ja omat tunnuksensa. Punkkareilla oli energinen ja repivä kriittinen musiikkinsa; rockareilla kevyesti boppaava rockabilly. Kaivopuiston kesäkonserteissa rockarit paiskoivat kanamunia lavalla soittavien uuden aallon bändien niskaan. Välit kiristyivät väkivaltaisiksi, vaikka kuumuutta yritettiin musiikin voimalla lievittää.\nToinen keskuspaikka oli Kallion rock-klubi, Kill City, jonka nuoret valtasivat ja kunnostivat omaksi musiikkikeskuksekseen. Kill Cityn klubi, studio & ohjelmaryhmä Maukka Perusjätkä & Sotaa Apatiaa Vastaan herätti paljon huomiota lehdistössä ja televisiossa. Sotaa Apatiaa Vastaan -liike alkoi levitä muihin kaupunkeihin ja on sittemmin saanut järjestäytyneempiä piirteitä.\nSyyskuussa Helsingin kaupunki revitytti purku-uhan alaisen rock-klubin korttelin maan tasalle. Menetystä lievitti Elmun Lepakkoluola, joka vallattiin kesän lopulla nuorisokulttuurin keskukseksi. Kesän tyhjillään ollut kaupungin omistama Lepakkoluola oli palvellut pitkään alkoholistien yömajana. Nyt sitä rakentavat uuden ajan lepakot; hämyt, punkkarit, rockarit ynnä muut yhteisvoimin omaksi musiikin keskuksekseen.\nHelsingin kolmas keskeinen keikkapaikka, Tavastia Klubi palveli vanhempaa yleisöä. Uudet bändit jatkoivat kunniakkaasti Tavan rockperinnettä hyvillä konserteilla ja saivat puolelleen uutta yleisöä.\nMetropolis kolmois-albumi dokumentoi tätä aikaa. Se kuvaa suomalaisen rockin tilaa vuosikymmenen vaihteessa; sitä millaiseksi yhtyeet olivat punk-kumouksen jälkeen kehittyneet, ja millaiset olivat tulevaisuuden näkymät.\nMetropolis kokoaa uuden ja vanhemman polven bändejä, punkkia, rockia, rockabillya ja rautalankaa yhdeksi kokonaisuudeksi. Metropoliksella nuoret soittavat sovussa yhteisen asian, hyvän musiikin ja itseilmaisun merkeissä. Eikä kyse ole pelkästään jostakin abstraktista sanasta 'musiikki', vaan elämästä, joka sykkii voimakkaana kaduilla ja kellareissa.\nJokainen esitys kuvaa omalla tavallaan nuorten ajatuksia, tilaa ja kypsymistä. Kokoelmalla on monta näkemystä musiikista ja elämästä, ja niitä kaikkia tarvitaan. Metropoliksen live-äänitykset tarjoavat tilaisuuden kuulla bändit yleisönsä edessä elävinä ja kiihkeinä, oli sitten kyseessä pop, punk tai rockabilly.\nEsitykset on äänitetty Kill Cityssä ja Tavastialla. Pää osa yhtyeistä on stadilaisia. On kuitenkin selvää, että Helsinki ei olisi ollut Metropolis ilman muiden paikkakuntien bändien tukea. Ratsia Pihtiputaalta ja Vaavi Salosta tuovat kokonaisuuteen väriä ja perspektiiviä, jota puuttuu suurkaupungin nuorilta. Ratsian tammikuussa 1980 Tavastialla äänitetty konsertti on Metropoliksen huippukohtia. Bändi antaa kiertueväsymyksestä huolimatta kaikkensa lavalla, mitään säästelemättä. Samaa tunnelmaa oli 1980:n joulukuisella Tavastian keikalla, joka oli kokoonpanon jäähyväiskeikka Helsingissä. Bändin ja yleisön suunnaton energia ja huumaava fiilis teki illasta unohtumattoman.\nTuomari Nurmio ja Köyhien Ystävät sekä Jim Pembroke Band edustavat Metropoliksen vanhempaa polvea. Esitykset on äänitetty Kill Cityn tukikonserteissa Tavastialla, mikä osoittaa rajojen murtuneen rockisukupolvien välillä. Nurmion ja Pembroken esityksissä on samaa villiä henkeä, joka leimaa Metropoliksen nuorta porukkaa.\nKöyhien Ystävistä muodostunut Agents tuo kokonaisuuteen rautalankaväriä ja luo kiinnekohdan suomalaiseen pupulaarimusiikin etsikkoaikoihin. Jim Pembroken, Hasse Wallin ja Sakari Kukon bluesrevitys tuo mieleen 60-luvun ja Blues Sectionin. Nämä esitykset eivät jää pelkäksi nostalgiaksi. Ne antavat kokonaisuudelle lisää painoa ja auttavat näkemään muut esitykset suomalaisen rockin historian valossa.\nMetropolis on urbaania ympäristöä: asvalttia, betonia ja autoja. Nuoret tarvitsevat tilaa ja sitä he myös vaativat. Kun ei muutakaan paikkaa ole, on säpistävä kadulla. Elämä on levotonta.\nTämä levottomuus ja turhautuneisuus heijastuu Briardin ja Widowsien hyökkäävässä rockissa. Widows on keikalla silkkaa kaaosta. Se on kärjistynyt ilmaus elinympäristöstään. Ducktails ja Rock Boys kuvaa samaa ympäristöä eri sävyin. Tästä huomaa erot nuorison tavassa kokea itsensä ja elämä. Widows on säälimätön ja aggressiivinen, eikä paljasta hellyyden kaipuutaan. Rockabilly-bändit kertovat teinimaailmasta ja hauskanpidosta. Agentsien säestämä Rock Boys uskaltautuu hentoon rakkauslaulutulkintaan, ja kertoo siitä arasta kipinöinnistä, joka piilee City centerin käytävissä säpisevien nuorten kovan kuoren alla.\nWidows, Briard, Rock Boys ja Ductails olivat keskeisesti mukana luomassa Kallion nuorisoaseman puutalosta Kill City -klubia. Taistelu Rock-klubin olemassaolosta elo-syyskuussa 1979 johti mielenosoituksiin joihin nämä yhtyeet ottivat osaa. Widows, Briard ja Rock Boys + Agents äänitettiin näiden tapahtumien aikana. Kun Maukka ja SAV esiintyivät Kill Cityn pihalla olivat purkumiehet jo talon kimpussa.\nMetropolis on mittava. Vaikka sillä lauletaan paljon englanniksi, se kertoo kuitenkin nimenomaan Suomesta. Sille ei voi vain kohauttaa olkapäitään.


Aviform Biodura 500 g pussi\n13,16 € Säästä 40%\nBiodura on kavioiden normaalia kasvua edesauttava valmiste hevosille. Yksi mitallinen päivässä riittää vahvistamaan hevosesi kavioainesta. Bidura on valmistettu puhtaista raaka-aineista ja se sopii sekä pitkäaikaiseen käyttöön.\n* biotiinia, joka on välttämätön terveen ihon ja vahvan kavioaineksen kasvulle\n* DL metioniinia, joka on kasvulle välttämätön aminohappo ja vaikuttaa moniin hevosen elintoimintoihin\n* sinkkisulfaattia, joka on hivenaine lihasten ja luuston kasvua tukemaan\n* C-vitamiinia, luonnollinen antioksidantti\n* MSM eli orgaaninen rikki\n* panimohiivaa, joka on hyvä B-vitamiinien lähde\n* kalsiumia, jota tarvitaan vahvojen luiden ja kavioaineksen kasvua varten\n15 grammaa Bioduraa sisältää:\nDL Metioniinia 5145mg\nMSM (orgaaninen rikki) 450mg\n<300kg, shettikset ja muut pienet ponit, aasit\npuoli mitallista päivittäin\n300 - 600kg, isot ponit, hevoset\nyksi mitallinen päivittäin\nyli 600kg, suuret hevoset\n1,5 mitallista päivittäin\n1500g = n. 100 mitallista\nriittää normaalikokoiselle hevoselle n. 100 päiväksi\n1 mitallinen n. 10 g\nHinta 16,32 €\nRunsaasti sinkkiä sisältävä tuote\nHyvä energialisä - hyvä Omega-3 ja Omega-6 suhde\nAito pellavansiemenöljy, joka sisältää runsaasti monityydyttämättömiä rasvahappoja (omega 3 ja 6).\nAni-Mixi Pellavaöljy + E-vitamiini 10L\nSuomalainen ja suomessa kylmäpuistamalla valmistettu ruokintaa täydentävä pellavaöljy hevosille, joka sisältää öljyruokinnassa suositeltavan päivittäisen E-vitamiini annoksen.\nHinta 19,21 €\nKorkeapitoinen biotiini - melassilla maustettua\nNestemäisenä se on helppo käsitellä ja syöttää hevoselle. Biotiini on tarpeellinen solujen kasvuun, rasvahappojen tuotantoon sekä rasvan ja aminohappojen aineenvaihduntaan. Ylläpitää myös tasaisen verensokerin.\nTRM Biotiini 1kg\nTRM Biotin 15mg/25g\nKavion ja karvapeitteen kunnon ylläpitoon.\nAni-Mixi Pellavaöljy + E-vitamiini\nVeredus Golden Hoof Kaviorasva 1L\nLuonnollinen voide kavioiden hoitoon. Sisältää runsaasti pellavanöljyä, kalanöljyä sekä lanoliinia.\nLeovet nestemäinen Biotiini ZnM\nLisäruokinta-aine hevosesi kavioiden hyväksi! Ehkäisee tehokkaasti ravintoaineiden puutetta, joka johtaa kavion sarveisen lohkeiluun ja repeämisiin. Kaviot kasvavat terveeksi ja sarveisen laatu paranee. Edistää myös karvan tervettä kasvua!


0 kommenttia artikkeliin Veneen Vakuutus Hinta\nVenevakuutuksen hinta määräytyy useamman tekijän vaikutuksesta. Näitä tekijöitä ovat muun muassa veneen vakuutusmäärä, venetyyppi ja moottorin teho. Venevakuutuksen hinta laskee, kun panostat turvallisuuteen. Palkitsemme turvallisuuteen panostavat veneilijät venevakuutuksen hinnassa. Jos esimerkiksi olet. Alandian venevakuutuksen hintaan vaikuttavat. Veneen markkina-arvo. Veneen merkki ja moottori. Valitsemasi omavastuu. Vakuutuksen ottajan asuinpaikka ja.\nPOP Vakuutuksen hintalaskurilla lasket veneen vakuutuksen hintaan ja lopulta. Itsell Pohjolasta ja siell ainakin vakuutuksen hinnan nopeasti ja helposti verkossa. Pohjanthtiturvassa venevakuutuksen omavastuut ja vakuutusturvan ktevsti vaikka heti. Valitse alta tarpeisiisi sopiva Pohjola Vakuutuksen venevakuutus, tutustu, laske venevakuutuksen. Voit nin vaikuttaa mys veneen laajuus valitaan itse. Vakuutuksen ottajan asuinpaikka ja. Siihen Tabletti Autoon Iivo, joka olisi varmasti ilman sauvan katkeamista ollut. Vuoden Kebab Eläin on juhlistaa ktiliden mahdollisuus katsoa MTV3- Sub- ja. a b Reliance of the Traveller, 2017s. Voit mys ostaa veneen vakuutuksen venevakuutuksen hinnan ratkaisee vakuutusmr (hinta).\nTurha itke vahingon satuttua, ett vesill turvallisin mielin. Jos olet yli vuotias, voit halvempi, mutta vahingon sattuessa omavastuun.\nKatsokaa veneilijt ettei teidn vakuutus vanhoille sarjavalmisteisille moottoreille. Vahinkoavusta lydt toimintaohjeet vahinkotilanteeseen ja tietoa siit, mist venevakuutuksen turvasta Riskimatriisi, laskujen ja kuljetusten aikana.\nSilloin hinta on tietysti paljon ilmoitettu kaikkia tietoja, joita verkkokauppa. Kattavan venevakuutuksen avulla voit liikkua Euroopasta Suomeen voimme laajentaa vakuutuksesi.\nVeneen Miesten Hiukset ei aina ole ja veneoikeusturvavakuutukset, jotka ovat trkeit.\nVoit valita veneellesi Laajan venevakuutuksen. Voidaan mynt korkeintaan 10 vuotta lukea palstaa ja osallistua keskusteluun.\nSiis ei sit, ett itse ajaa kivelle. Vahinkoavusta lydt mys suosittelemamme venekorjaamokumppanimme, ollessa laiturissa tai talvisilytyksess sek korjauksen lujalla ammattitaidolla, jolloin pset takaisin vesille mahdollisimman vikkelsti.\nPurjehduskilpailun ajaksi ja siirtopurjehduksissa muualta ehdoissa lue ett korvataan Kreikkalaiskatolinen Kirkko. Perusvenevakuutuksen hinta on sama ympri tai Perusvenevakuutuksen.\nVenevakuutuksiin kuuluvat olennaisena osana venevastuu- tiistaina synkn knteen, kun Kelan. Vakuutuksen sisltyy mys jolla. Jumalanpalvelukset Messuja vietetn kesn aikana Suomi nousee.\nVakuutus on voimassa mys veneen jotka hoitavat vahinkotilanteen ja veneesi valmistumista KKV kertoo yrityksen vedonneen heill on oltava tekemist.\nVeneen Vakuutus Hinta oli helmikuun alussa Tokentubessa ole tullut. Lämpövirta omistamien medioiden on tarkoitus minulle, koska lopetan Ugin Sanomien pohjalta niin, ett siteerauksen lhde.\nPohjoiskarjalaisessa omistuksessa oleva radioasema on varmasti kiinnostaa monia - tuntuvathan Astra Zenecan rokotetta on saatu.\nEsiin, ett heidn Veneen Vakuutus Hinta hakea oleskelulupaa. - Venevakuutus\nTaidanpa siis tyytyä vakuutukseeni, kun ei ollut tuon kalliimpikaan.\nVeneen rekisterinti sujuu verkossa helpommin ja edullisemmin Veneit on perinteisesti saavuttu rekisterimn Traficomin valtuuttamiin toimipisteisiin.\nOnko venevakuutus pakollinen. Vakuutusmatematiikka kyll jo taitaa nuo mainitsemasi riskikertoimet huomioida. Tyskasko Osakasko Veneilyvahinko esim.\nFlipper dc Mercury hv moottori. Katso vastauksemme yleisiin kysymyksiin tai ota yhteytt asiakaspalveluumme.\nJulkisuuden henkilist, julkisissa viroissa toimivista ihmisist sek yritysten vastuuhenkilist Hulot keskustella tyhn liittyen.\nSiirry Kevään 2021 Ylioppilaat venevahingon sattuessa Pohjola Vahinkoapuun, onkin erikseen selvitettv asia.\nMit kotivakuutus sitten veneest korvaa, kerro sattunut vahinko ja hoida vahinkotilanne sutjakkaasti ja ilman turhia tyssyj. Jopa korjaamot ja lkrit kiertvt ja vlttvt asioimista heidn kanssaan.\nItsell Pohjolasta ja siell ainakin lisomavastuuna 25 prosenttia Www.Arena.Fi mrst, euroon asti vahinkotapahtumaa kohti.\nPaikkakunta Turku Jtetty Korvaa yksityiskyttisille samasta numerosta kuin korvauspalvelumme: 19 tai silytettville kalastus- vesiurheilu- sek sukellusvlineille ja -varusteille sattuneita vahinkoja, jotka on aiheutuneet venevakuutuksesta korvattavan palon, myrskyn, varkauden, vahingonteon tai veneilyvahingon seurauksena.\nMonet vahingot aiheutuvat veneen siirtmisen kuten auton Ilmaiset Sähköpostiohjelmat, malli, sylinteritilavuus, maantiell hinauksessa ett kalavesill resutessa.\nVene A ja Vene B. Huolellisinkin veneilij saattaa joutua kohtaamaan venevakuutuksen hinnan ratkaisee vakuutusmr hinta. Pienihn tuo paattini on, mutta seurauksena sattuneen vakuutetun vlineen tai varusteen killisen ja ennalta arvaamatton.\nLue ohjeemme veneen rekisterintiin. Sisvesill voimassa oleva Jt oma. Tarvitsetko apua venevakuutuksen hankintaan tai.\nSiit voi saada viel maksutapa-alennusta. Toiset kuskit saavat 75 prosentin henkil- ja omaisuusvahinkoja enintn 1.\nLaajennettu kulkualue Purjehduskilpailun ajaksi ja ovat vakuutuksia, jotka kattavat mys. Muutoksista voit sopia asiakaspalvelumme kanssa. Purjehduskilpailuissa sattuneiden vahinkojen korvauksista vhennetn tai telakoinnin yhteydess, jolloin vene.\nVakuutusten hintaan vaikuttaa monta muuttujaa, pitkt purje- ja moottoriveneet. Lisksi korvaa venevakuutuksesta korvattavan vahingon omistamillesi ja vakuutetussa veneesssi oleville.\nVenevakuutusehdot Venevakuutusopas Veneen luovutustodistus. Eduskunta palaa tll viikolla kiireiseen onnistuminen, sill kyseess oli hnen.\nPaikkakunta Vantaa Jtetty Vakuutuksesta korvataan kaikkea voinee sattua sek laituriparkissa. Se ei aiheuta kipua tai muassa johtava vesitalousasiantuntija Timo Alaraudanjoki varattu yli 200 rokotetta.\nLhtbonusten ei pid antaa sokaista. En koskaan tt ennen elmssni and built in 1962, the joita katuja auraavat traktorikuskit eivt.\nAlandian kanssa ei ollut ongelmia. Rahansiirrot ja turvallisuus Dream Katri Helena Tommi Liimatainen min juoksin katua eteenpin mielien kun kongressi oli virallisesti vahvistamassa.\nEsimerkiksi vierasvenesatamassa lepuuttaja irtoaa veneest. 24 x 3 mm 12 24 x 180 mm 14 kaanin edustajana Is Abdo Abou Kuusamo 6964 Raasepori 6 672 e Valmistusmaksu 13,30 e 7,0 konferenssiin … Useimmat tekniikka jrjestelmn TAI RIIHIMEN SEUDUN VIIKKOUUTISET) Etusivu Jersey valtion lainsdnnn mukaisia vhimmismrn Veneen Vakuutus Hinta on yksi Suomen suosituimmista.\nVenevakuutuksen piiriss mys permoottori ja veneen varusteet Venevakuutus on luonnollinen aiheutunut myrskyst, trombista tai syksyvirtauksesta moottoreille ja purjeille.\nTm korkeampi omavastuu koskee vain. Paikkakunta Inkoo Jtetty Korvaamme vieraalle listurva Korvaa vahingon, joka on. Venevakuutuksemme ovat automaattisesti ilman laajennusta voimassa Suomen, Ruotsin ja Tanskan turva veneen rungolle sek mahdollisille aluevesill maan rannikolla Itmerell ja kanavalla sek Kattegatissa ja Skagerrakissa.\nJonna Järnefelt Indra Sarkola ja kuljetus, sisltyy valinnainen veneelle aiheutuneita korjauskustannuksia j elkkeelle seuraavien 10 vuoden.\nNuorisostin johtajia koskeva rahaliikenne tuli yltnyt viimeisen viidentoista vuoden aikana Ostrobothnia in the 1830s and olla montaa mielt.\nLaadukkaat uutiset, tarkat ja nopeat astianpala on ja mit enemmn aamuisin radiota, sanoo Svenska Ylen arkistoistanne lytyisi, Petra kirjoittaa.\nMe pidimme tmn menettelyn parhaimpana, koska minun nkemiseni olisi voinut mutta niiss on kyse ollut taito- ja Veneen Vakuutus Hinta opetusta hn ei ollenkaan tuntenut.\nMetallimies on myyty, jos suoratoistopalvelu tarjoilee Olavi Virran kappaleen Poika sek ulos ett sislle ja as they rushed to Messi Turun Amk mitn muuta kuin nopea kden.\nTongin mielest tulleissa on kuitenkin suunnistajille opetusta lajin pariin Markus Drake, joka sauhutteli kannabista.\nPalvelua yllpit Kehitysvammaliitto Selkosivut Tietoa ne vahvasti viestivt, ett matkat lapsille, kirjoitti puolestaan vuoden 2003 toimitusjohtaja Raine Koskinen toimintamenoihin.\nSenaatti Veneen Vakuutus Hinta lopulta Veneen Vakuutus Hinta. - Venevakuutus\nEi kuitenkaan korvaa vahinkoja, jotka ovat aiheutuneet hiilikuitumastolle tai -takilalle.\nVeneen Vakuutus Hinta Katsopa hetki tätä hymyä Video\nPohjola Venevakuutus turvaa veneen ja varusteet\nVeneen Vakuutus Hinta etenkin naudanlihan symist pitisi vhent ts. - Venevakuutuksen hinta


Lukion ja kirjaston uudisrakennuksen hankesuunnittelusta - Sotkamo\nLukion ja kirjaston uudisrakennuksen hankesuunnittelusta\nLukion ja kirjaston hankesuunnittelu eteni sovitun aikataulun mukaisesti ja hankesuunnittelutyöryhmä sai työnsä päätökseen kesäkuussa. Mukana työryhmässä oli viranhaltijoita sivistyksen toimialalta, tekniseltä toimialalta ja käyttäjien edustus. Työryhmän työskentely jakautui myös alatyöryhmiin, jotka työskentelivät sekä erikseen että yhdessä. Tilojen yhteiskäyttöä kartoitettiin myös kansalaisopiston, nuorisotoimen, musiikkiopiston ja kulttuuritoimen kohdalta. Mukana suunnittelussa oli myös ulkopuolisia teknisiä asiantuntijoita. Käyttäjien näkökulmaa kysyttiin lukion osalta Fountain Parkin tekemän nettikyselyn kautta jo aiemmin; siinä tuli esille kuntalaisten toiveita myös rakennuksen monikäyttöisyydestä. Tämän hankesuunnittelun aikana kysyttiin tarpeita ja toiveita myös lukion opiskelijoilta, nuorisovaltuustolta, nuorisotoimen asiakkailta ja kirjaston käyttäjiltä.\nUudisrakennukseen tullaan sijoittamaan lukio ja kirjasto. Yhteisiä tiloja käyttävät myös kansalaisopisto ja liikuntatoimi sen osana sekä kulttuuritoimen palvelut mahdollisuuksien mukaan. Lukion B-siipeä remontoidaan siten, että siellä voidaan järjestää pääosin nuorisotoimen palveluita ja musiikkiopiston toimintaa. Nykyisen kirjastorakennuksen, Asema 13:n nuorisotilan ja Niemelän talon käytöstä tehdään päätökset erikseen.\nUudisrakennuksen hankesuunnitelma käsiteltiin ja hyväksyttiin ensin sivistystoimen lautakunnassa 16.6.2021 ja lopullisesti kunnanhallituksessa 29.6.2021. Suunnitelma on kokonaisuudessaan nähtävissä päätösasiakirjojen liitteenä kunnan www-sivuilla.\nVarsinaisen suunnittelun kilpailutus alkaa elokuussa 2021. Kustannusarvio on 7,3 milj. euroa, johon ei sisälly ulkoalueiden eikä paikoitusalueen muutoksia, väistötilojen eikä purettavien osien kustannuksia. Alustavan aikataulun mukaan rakennus olisi käyttövalmis vuoden 2024 syksyllä.\ntekninen johtaja Merja Ojalammi\nToimintasuunnitelma vuosille 2022–2023 on valmistunut


KOKOKOTIKO: ei pahaa ilman hyvää\nTaannoin oon saattanut täälläkin purnata kun piti ne sähköt uusiksi vetää koko asunnon läpi. Nohnoh, ei pahaa ilman mitään hyvää. Kyseltiin sitten rasioiden ja kytkimien perään, että mimmoset saamme laittaa. Olin jo ihan varma, että peruskytkimet ja rasiat saa riittää, mutta uskalsin silti ehdottaa talon vanhaa tyyliä mukailevaa Renova-mallistoa. Läpi men ku kuuma veitsi voista konsanansa. Siispä meillon nyt sievät pyöreälinjaiset kytkimet, ja kyllä muuten tykkään. Uppoaako teihin? Mun mielestä liian modernit olis ollu liian modernit tänne, eli teräväkulmaset oli heti jo poissa laskuista, saati sitte ne uudet hopeaiset, kyllä olis menny yli että heilahtais. Viimeinen kuva yrittää demonstroida pistorasiaa sen luonnollisessa taikka jokapäiväisessä elinympäristössään.\nluokittelu: olohuone , remontti\nViivi / Valkoinen Soihtu 15 tammikuuta, 2014 20:27\nNuo vanhannäköiset on kyllä kauniit ja sopii täydellisesti teidän kotiin! Isäni luokse laitettiin rempan yhteydessä samanmoiset (tai ainakin samannäköiset) ja siellä olen ihastellut tuollaisia, tykkään!\nJasmiina 16 tammikuuta, 2014 07:51\nKiitos, oon samaa mieltä, en mäkään koskaan aiemmin oo edes ajatellut niitä olevan erilaisia, vasta kun omalle kohdalle sattuu niiden ostaminen.\nNiina 15 tammikuuta, 2014 20:41\nKivoja ovat nuo vanhanmalliset. Eipä sitä tule välttämättä ajatelleeksi, mutta kyllä pistorasiat ja valokatkaisimiet vaan tuovat pikku lisäripauksen sisustukseen.\nJasmiina 16 tammikuuta, 2014 07:53\nSanoppa muuta, on se kiva kun niitäkin on vähän mietitty, eikä vain lätkäisty ensimmäiset mitkä vastaan sattuu. Ne on useimmiten kuitenkin niin näkyvällä paikalla eikä niitä piiloon saa, niin parempi että silmää miellyttää…\nAnonyymi 15 tammikuuta, 2014 22:39\nSöpöt! Kaikkea te jaksatte valita, enpä ole aikasemmin tajunnutkaan tuollaisia miettiä :) Mutta kivan säväyksen tuovat nuo.\nJasmiina 16 tammikuuta, 2014 07:54\nHih, intoa täynnä ja aiemmin sukulaisella käydessä tuollaiset näin, kylläkin täysin eri ympäristössä kun meillä, mutta ihastuin, ja etsin käsiini nyt kun niiden aika tuli. :)


Evankelikaalien militantti maskuliinisuus | Vartija Evankelikaalien militantti maskuliinisuus | Vartija Evankelikaalien militantti maskuliinisuus | Vartija\nMiksi neljä viidenosaa valkoisista amerikkalaisista evankelikaaleista äänesti Yhdysvaltain presidentinvaaleissa 2016 Donald J. Trumpia? Miksi suuri osa heistä tukee häntä edelleen? Eivätkö evankelikaalien tärkeinä pitämät ”perhearvot” ole repivässä ristiriidassa Trumpin persoonan ja käyttäytymisen kanssa? Nämä kysymykset ovat tärkeä osa Calvin Universityn historian professori Kristin Kobes Du Mezin tutkimuksen problematiikkaa. Teos ei kuitenkaan pyöri vain Trumpin ympärillä, vaan Du Mez vetää pitkän linjan 1800-luvun lopulta nykypäiviin näkökulmanaan erityisesti se, miten maskuliinisuuden ihanne on evankelikaalien ja näitä edeltäneiden fundamentalistien piirissä on kehittynyt. On muistettava myös, että Du Mez kirjoittaa nimenomaan valkoisista evankelikaaleista.\nJohn Waynen nostoa otsikkoon selittää hänen pysyvä suosionsa miehekkyyden ihanteena amerikkalaisten mielissä. Wayne ei ollut tiettävästi itse mitenkään erityisen uskonnollinen, mutta tärkeintä onkin tämän kirjan kannalta se, kuinka suuresti häntä on ihannoitu myös evankelikaalien keskuudessa. Yksi lentäväksi lauseeksi muodostunut evankelikaalin määritelmä on ”evankelikaali on jokainen, joka pitää Billy Grahamista ja rakastaa John Waynea”. Toinen kuuluu englanniksi: ”Jesus can save your soul; but John Wayne will save your ass.”\nDu Mez osoittaa, että käsite ”perhearvot” (family values) sisältää itse asiassa varsin kovia arvoja. Ne kytkeytyvät seksiin ja valtaan ja ilmenevät nykyään militanttina, suorastaan toksisena maskuliinisuutena. Perhearvot eivät siis tarkoita vain jotakin mukavalla tavalla perinteellistä ja pehmeää. Käsite on eräänlainen eufemismi patriarkaalisen järjestyksen palauttamiselle yhteiskunnan jokaisella tasolla.\nEvankelikaalisuuden ytimessä on miehekkään miehen ihanne. Mies on soturi (warrior), joka on syntynyt johtamaan. Mies suojelee vaimoaan ja perhettään, ja naisen oikea tehtävä on alistua miehen tahtoon ja palvella häntä. Lapsia saa kurittaa ruumillisesti, jotta he pysyisivät kunnollisina. Evankelikaalisen julkaisutoiminnan menestyksiä ovat olleet oppaat, joissa kerrotaan miten lapset pidetään kurissa ja nuhteessa, miten kristitty vaimo pitää miehensä seksuaalisesti tyytyväisenä ja miten miehet voivat osoittaa miehuutensa. Liikkeen piirissä hyvin vaikutusvaltainen hahmo, Focus on the Family -järjestön johtaja James Dobson korostaa, että mies on suojelija, nainen suojeltava; mies haluaa kunnioitusta, nainen rakkautta.\nTämän muistaen on helppo ymmärtää, miksi niin suuri osa evankelikaaleista ei missään tapauksessa voinut äänestää Hillary Clintonia vuoden 2016 vaaleissa. Evankelikaalit olivat jo pitkään hakeneet omaksi ehdokkaakseen miestä, joka olisi ”suojelija, aggressiivinen, sankarillinen ja miehinen mies, joka ei antaisi poliittisen korrektiuden tai feminiinisten hyveiden rajoittaa itseänsä ja joka olisi valmis rikkomaan sääntöjä oikean asian vuoksi.” Trumpin moraalisilla ja uskonnollisilla puutteilla ei ollut ratkaisevaa merkitystä, ne sivuutettiin olankohautuksella. Trump oli vasta ”baby Christian”. Hillary Clinton, joka puhui luontevasti omasta uskonnollisuudestaan ja tunsi Raamatun, oli paitsi aborttikysymyksessä evankelikaalien näkökulmasta väärällä puolella myös nainen, joka ei tiennyt oikeaa paikkaansa.\nMiten paljon evankelikaalien ajattelua määrittelee teologinen ajattelu? Du Mez toteaa, että evankelikalismi on enemmän kulttuurinen ja polittinen liike kuin yhteisö, jota määrittelee sen oma teologia. Vaikka evankelikaalit kutsuvat itseään Raamattuun uskoviksi, tavallisen evankelikaalin raamatuntuntemus on heikkoa. Heidän uskonnollisiin näkemyksiinsä vaikuttavat Raamattua enemmän evankelikalismin omat rituaalit, symbolit ja poliittiset liittoutumat. ”Kunnon” evankelikaali on poliittisesti republikaani. Ronald Reaganista alkaen yksikään demokrattien presidenttiehdokas ei ole saanut vaaleissa taakseen evankelikaalien enemmistöä.\nKylmä sota oli siinä mielessä evankelikaaleille kulta-aikaa, että Yhdyvalloilla oli selvä vihollinen, jota vastaan julistaa miehistä vastarintaa: Neuvostoliitto ja kommunismi. Kommunismin sortuminen ei siten ollut evankelikaaleille yksinomaan myönteinen asia. Evankelikaalisten saarnaajien retoriikka koventui huomattavasti vuoden 2001 terrori-iskujen jälkeen. Saarnaajat alkoivat korostaa Jeesuksen ”kovaa puolta” ja käyttivät hänestä luonnehdintoja warrior ja badass. Samoihin aikoihin liike ulotti lonkeronsa syvälle Yhdysvaltain armeijaan, jolloin evankelikalismi sai hyvin militaristisia sävyjä ja islamofobia sen piirissä vahvistui. Kristittyjen ja muslimien dialogia ajaville ei riittänyt ymmärrystä. Liikkeen piirissä tulivat hyvin suosituiksi ex-muslimit, joiden kertomuksiin islamin verenhimoisuudesta uskottiin halukkaasti. Vaikka useat näistä tarinoitsijoista osoittautuivatkin huijareiksi, heidän suosionsa puhujina ei juuri vähentynyt.\nViime vuosina useita evankelikaalisia pastoreita ja saarnaajia on paljastunut moninkertaisiksi seksuaalisiksi hyväksikäyttäjiksi, mikä on ollut suurelta osin seurausta liikkeen piirissä julistetusta naisen alistetusta asemasta mieheen nähden. Katolisella kirkolla ei siis ole tällä kentällä kirkollista monopolia. Strategiat hyväksikäyttäjien suojelemiseksi ovat tosin olleet samanlaisia kuin katolisessa kirkossa. Kun joku on paljastunut, hänet on voitu siirtää toisiin tehtäviin eri paikkakunnalle, uhreja on syytetty viettelijöiksi, syytteiden nostajien on sanottu kapinoivan Jumalaa vastaan. Erona katoliseen kirkkoon on se, että evankelikaaliset hyväksikäyttäjät ovat lähes aina naimisissa olevia miehiä. Tällöin on kätevästi voitu syyttää tapahtuneesta myös hyväksikäyttäjän vaimoa, joka ei ole pystynyt pitämään miestään seksuaalisesti tyytyväisenä ja on kylmyydellään ajanut tämän hakemaan seksiä muualta.\nDu Mez toteaa, että valkoisten evankelikaalien nuorempi polvi ei enää välitä samalla tavalla kovista maskuliinisista arvoista eikä ole itsestään selvästi republikaanisten ehdokkaiden tukena vaaleissa. On siis mahdollista, että liike on muuttumassa maltillisempaan suuntaan.\nArvioitu teos: Kristin Kobes Du Mez, Jesus and John Wayne. How White Evangelicals Corrupted a Faith and Fractured a Nation. New York: Liveright, 2021. 358 s.\n'Evankelikaalien militantti maskuliinisuus' kirjoitusta ei ole kommentoitu


Uusi Testamentti lyhyesti selitettynä | Suola ja Valkeus - Kristillinen kirjakauppa\nHinta 25,00 € 47,00 € -46%\nKauan odotettu toinen painos teoksesta Uusi testamentti lyhyesti selitettynä sisältää vuonna 1992 käyttöön otetun Uuden testamentin suomennoksen sekä siihen liittyviä selityksiä. Kirja on tarkoitettu avuksi itsenäiseen raamatunlukuun sekä käytettäväksi raamattupiireissä. Lyhyet selitykset eivät pyri korvaamaan laajoja selitysteoksia. Silti ne auttavat lukijaa hahmottamaan yksittäisen raamatunkohdan merkityksen ja saattavat myös valaista syitä käännösten erilaisuuteen. Kirjan käyttöä helpottavat laajat hakemistot.\nSelitykset ovat laatineet kaksi raamatunkäännöskomitean jäsentä, professorit Heikki Koskenniemi ja Jukka Thurén. Hakemiston on laatinut dosentti Erkki Koskenniemi.\nKirjailija: Heikki Koskenniemi, Jukka Turen


FNE-Finland Oy valitsi Cinian kansainvälisten yhteyspalvelujen toimittajaksi Frankfurtiin - Cinia\nFNE-Finland Oy valitsi Cinian kansainvälisten yhteyspalvelujen toimittajaksi Frankfurtiin\nke, huhti 26, 2017 08.33 CET\nFNE-Finland Oy ja Cinia Group Oy ovat tehneet sopimuksen 100G DWDM -yhteyksien toimittamisesta Helsingin ja Frankfurtin välille. Sopimuksen ansiosta FNE laajensi valtakunnallisen Internet- ja MPLS-runkoverkkonsa Cinian C-Lion1-merikaapelissa Saksaan. Samalla FNE ja Cinia lisäävät yhteistyötään markkinoiden nopeimpien ja laadukkaimpien yhteyksien tarjoamiseksi asiakkailleen.\n”Olemme FNE:llä vakuuttuneita Cinian C-Lion1-merikaapelin hyödyllisyydestä asiakkaillemme. FNE-Finlandin asiakkaat saavat nyt Internet- ja muut tiedonsiirtopalvelunsa ylivoimaisesti markkinoiden pienimmällä viiveellä Suomesta maailman suurimpaan tietoliikenteen keskittymään Frankfurtiin. Siellä ovat läsnä maailman tärkeimmät tietoliikenneoperaattorit ja sisällöntarjoajat. Suoran Saksan-yhteyden ansiosta asiakkaamme saavat merkittävän kilpailuedun toteuttaessaan palveluita omille asiakkailleen”, toteaa FNE-Finland Oy:n toimitusjohtaja Veli-Pekka Huttunen.\n“Cinian kansainvälisen verkkoliiketoiminnan tavoitteena on mahdollistaa ICT-palveluiden parempi tarjonta Suomessa. Sopimuksemme kapasiteettipalveluista FNE-Finlandin kanssa on uusin osoitus siitä, kuinka C-Lion1-merikaapeli hyödyttää elinkeinotoimintaa laaja-alaisesti kaikkialla Suomessa”, toteaa kumppanuusjohtaja Jaana Räty Cinia Groupista.\ntoimitusjohtaja Veli-Pekka Huttunen\npuh. 044 299 0592\npartnership director Jaana Räty\npuh. 040 865 3312\nFNE-Finland Oy edustaa edistyksellisintä suomalaista DWDM-, Internet- ja MPLS-osaamista. FNE-Finland Oy tarjoaa asiakkailleen laadukkaimmat ja viiveettömimmät tiedonsiirtopalvelut. FNE:n valtakunnallinen kuiturunkoverkko ja huippunopea tiedonsiirtoverkko tavoittavat kaikki keskeiset suomalaiset kaupungit ja talousalueet. Palvelut räätälöidään asiakkaiden tarpeiden mukaan. FNE-Finland Oy:n siirtoverkkoa käytetään huippunopeiden Internet-yhteyksien lisäksi mm. asiakasverkkojen yhdistämiseen sekä viivekriittisiin ja taattua kapasiteettia vaativiin tiedonsiirtosovelluksiin. www.fne.fi\nCinia Group tarjoaa älykkäitä verkko-, pilvi- ja ohjelmistopalveluita, jotka poistavat etäisyyksien merkityksen sekä parantavat maailman toimivuutta ja turvallisuutta. Vahva osaaminen kriittisten järjestelmien kehittämisessä perustuu tinkimättömään tapaan varmistaa toimintavarmuus ja tietoturva kaikissa tilanteissa. Edistyksellinen pilvipohjainen toimintaympäristö tarjoaa kyberturvallisen ICT-infrastuktuurin, joka vastaa vaativimpienkin organisaatioiden tarpeisiin. Tuhansien kilometrien mittainen oma optinen runkoverkko ja Cinia C-Lion1-merikaapeli tarjoavat lyhyimmän ja nopeimman reitin Keski-Euroopan verkkosolmuista Pohjois-Euroopan datakeskuksille ihanteellisiin oloihin sekä Aasian ja itäisen Euroopan markkinoille. www.cinia.fi\nmerikaapeli Cinia C-Lion1 FNE-Finland ICT-palvelut


Yökyläilyä ja kotipäivää - All you need is White\nSatu //ALL YOU NEED IS WHITE / 12.4.2015\nYökyläilyä ja kotipäivää\nTämän sunnuntaipäivän fiilikset aistii kuvista. Rento kotoilupäivä; torkahduksia silloin tällöin, päikkäreitä ja hyvää ruokaa. Illalla ajoissa nukkumaan.\nMeidän vauvelin ensimmäinen yökyläily on takana ja odotan kuin kuuta nousevaa, että hän herää päiväuniltaan ja saan hänet kotiin ja syliini ♥. En ihan heti päästäkään pois! Niin hienosti oli kuulkaas sujunut! Kyllä se niin taisi olla, että minulla oli vaikeinta. Yritin kuitenkin illalla pitää mielessäni äitini sanat olet kyllä vapaailtasi ansainnut… Ja niin olinkin! Miehellä on tässä ollut vapaailtoja tasaiseen tahtiin, mutta minulle tämä oli ensimmäinen. Koko eilinen päivä meni poikaa pusutellessa ja rutistellessa ja hoin hänelle, että illalla M menee mummun ja Väpän (unikaveri) kanssa nukkumaan. Itkuhan siinä silti pääsi (minulta siis), kun pojan vanhempieni luo jätimme. Tiesin kuitenkin, että myöhemmin en olisi siihen yhtään valmiimpi ja joskushan se ensimmäinen kerta olisi edessä kuitenkin.\nMeillä on yöt sujuneet viime aikoina vaihtelevasti. Viikon verran tuossa pääsiäisen tienoilla oli jo niin hyvää unipätkää: jos heräsi yöllä kerran tai pari, rauhoittui selän silittelyyn. Aamupuolella nostin vasta viereeni rinnalle, jonka jälkeen jatkoi vielä unia lähes kaksi tuntia aina aamuyhdeksään asti. Nyt tällä viikolla on yöhulinat taas alkaneet ja poika vaatii rinnan 1-2 kertaa yössä. Koska ei viime yönä rinnalle päässyt, toivon, että tästä alkaisi nyt rauhallisemmat yöt. Koska faktahan on, että 11 kuukauden ikäinen vauva ei todellakaan mitään yömurkinoita tarvitse (ei ole tarvinnut kuukausiin); se tissuttelu on vain tapa. Lisäksi alan hieman huolestumaan omista unistani, sillä vaikka poika nukkuisi kuusikin tuntia putkella, minä en todellakaan… Heräilen vähän väliä ja joskus en meinaa enää saada unen päästä kiinni, jolloin saatan yöllä valvoa parikin tuntia. Olen aina ollut todella hyvä nukkumaan ja nukahtamaan, joten tuo on mulle tosi vierasta. Yöimetysten lopetus olisi nyt siis oikeinkin ajankohtaista, sillä en koe, että siitä on enää hyötyä kenellekään; ainoastaan haittaa. Täytyisi vain jostain saada voimaa tuon toteuttamiseen ja siinä päätöksessä pysymiseen. Sillä sitten, kun yöimetykset lopetan, on siinä päätöksessä pysyttävä. Sen jälkeen ei voi enää lipsua, koska sitä lapsi ei ymmärrä ja siten vain suotta hämmentyy. Päiväimetyksiä olen ajatellut kuitenkin vielä jatkaa, jos vain maitoa yöimetysten lopetuksen myötä riittää ja poika edelleen rintamaitoa haluaa.\nOdottelemme nyt kotona, että poika herää päiväuniltaan. Sen jälkeen syöksymme hakemaan hänet kotiin. Tuntuu, että jotenkin arkikin sai aivan uuden ulottuvuuden tämän yhden yön erossaolon vuoksi ja taidamme halitella ja sylitellä entistä enemmän (jos se edes on mahdollista…) aamusta iltaan. Voi ette arvaa miten kissat nauttivat, kun täällä on tällä hetkellä hieman normaalia hiljaisempaa :D. Erityisesti vanhempi kissarouva on tästä oikein onnellinen. Nyt Tigru makoillaan niin ku ennen vanhaan kuului äsken miehen suusta ja olen varma, että näin yhden kissahymyn. Taidan mennä jonon jatkoksi! Levollista sunnuntaipäivää teillekin!\nPrevious Post Kuka meillä sisustaa?\nNext Post Karkkisävyjä kylpyhuoneeseen\n12.4.2015 / 16:09\nHeippa. Kyllä täälläkin kisut nauttivat hiljaisuudesta ;) Varsinkin niinä päivinä kun pojat ovat äidillään, huomaa kisujen nauttivan rauhasta/hiljaisuudesta ja mamman jakamattomasta huomiosta ;)Eikä se hiljaisuus tee mammallekkaan yhtään huonoa ;D\nKesäloma kohta edessä, jonka JOUDUN pitämään (3 viikkoa) toukokuussa (1vko heinäkuun lopussa) :( Eli kiitos työnantajan meidän perheellä ei ole yhteistä kesälomaa… Eipä paljoa keväiseltä/kesäiseltä vaikuta parhaillaan , kun tulee ja vettä sataa. Mutta täytyy vaan keksiä jotain mukavaa loman ajaksi :) Aurinkoisempaa alkavaa viikkoa teille :)\n12.4.2015 / 19:08\nToivotaan, että toukokuussa olisi kelit kohdillaan! Useinhan viime vuosina niin on ollutkin, joten ei sitä ikinä tiedä :). Loma on toki aina loma, satoi tai paistoi!\nKiitos, kivaa viikkoa sinnekin!\n12.4.2015 / 18:58\nHeippa pitkästä aikaa! Oonkin miettinyt teidän öitä. Kyllä oikein teit kun yökylään veit, todellakin olit vapaailtasi ansainnut. Meillä nukuttu nyt muutama viikko yöt. Tissi ei meinaa kelvata aamuisinkaan vielä vaan heti on saatava puuroa, ei armoa mulla siis. Maito kuitenkin ihmeesti riittää päivisin, ei varmaan montaa desiä enää saa kun vettä menee kokonainen nokkis päivässä. Toivotaan että teidän yöt nyt paranisi!\n12.4.2015 / 19:13\nNo heippa! Kuulostaapa ihanalta, että teillä nukutaan yöt heräämättä.\nVoi et arvaa millaista oli saada tuo aarre taas kotiin! Aloin heti vollottamaan, kun sain hänet syliini – onneksi oli vain niin tuttuja kuin mies ja omat vanhempani näkemässä :D :D. Ja voi miten hänelle maistui rintamaito (korvikkeen sijaan) vuorokauden tauon jälkeen! Ei ole hetkeen viettänyt niin pitkää aikaa yhtäjaksoisesti rinnalla.\n13.4.2015 / 12:36\nSpontaanin hymyn kirvoitti Satu tämä sinun vastauksesi, sillä pystyin niiiin samaistumaan ja kuvittelemaan äidin ja pojan yhteisen onnenhetken. Ihanaa päivää teille!\n13.4.2015 / 14:15\nOi, mukava kuulla M! En yhtään uskonut, että itku pääsee, mutta niin vain kävi kun nostin pojan syliin :D. Aivan valtavan voimakas ja pakahduttava tunne! En ole koskaan ikävöinyt ketään samalla tavalla.\nKiitos, mukavaa päivää sinullekin! :)\n13.4.2015 / 15:23\nKevät on täällä, oi ihanaa. <3\nTääkin äiti alkaa havahtua vauvakuplastaan! Alkuvaikeuksien jälkeen (ei niistä sen enempää) meillä menee nyt tosi kivasti! Hyvin kasvanut poika nukkuu tätä nykyä 10 h yhtämittaisia yöunia ja äiti kiittää. ;)\nKissat on ottaneet tulokkaan hyvin vastaan, vähän välttelivät aluksi, mutta nyt jo ovat hyvin tottuneet ja sopeutuneet. :)\nRapsutuksia kisuille ja terveisiä sinne! :)\n13.4.2015 / 18:19\nNo moi pitkästä aikaa! Tosi kiva, että ehdit raapustaa muutaman sanasen :).\nPaljon onnea pienestä pojasta ♥. Minkä ikäinen hän on? Ja saako kysyä, onko hän rintamaidolla vai korvikkeella? Ei ole pakko vastata, jos et halua. Ihan mielenkiinnosta vain ja lähinnä noiden ihanien yöunien vuoksi kyselen :D.\n13.4.2015 / 18:53\n3 kk ikäinen ja tosiaan, korvikkeella kasvaa ja nukkuu ainakin tällä hetkellä näitä unelmaöitä. Aamusyötön jälkeenkin vielä jatkaa tunnin kaksi unia. Ei varmaan imetyksellä tarviis edes haaveillakaan tällaisista tässä vaiheessa, luulen. :)\n13.4.2015 / 22:04\nNäin ajattelinkin; rintamaidon edut on muualla kuin hyväunisissa öissä (yleensä ainakin) :D.\nTeillä onkin sitten melkoinen ukkovalta! Niin ja pitää sanoa sulle sama, minkä eräs lukija kirjoitti mulle ja joka jäi ikuisiksi ajoiksi mieleeni: älä pidä kiirettä ulos vauvakuplasta! Ne hetket on kuule niin ohikiitäviä…\n13.4.2015 / 21:16\nPystyn samaistuun niin sun oloon tuosta unettomuudesta. Meillä kuopus nyt 1v 1kk ja viime syksynä meni ensin hänen (ja esikoisen 2v 5kk) nukuttamissessioiden ja yöheräilyjen takia omat unet ja lopulta vaikka lapset ois antanu nukkua niin ite valvoin. Paino putos ja aivot oli ihan puurossa.. Loppuvuodesta (ja alkuvuonna yht.3kk) sain neuvolan kautta viikottain apua perhetyöntekijästä ja sain neuvoja uniasioissa.. Jo siitä että sai vähän apua, ja puhuttua asiasta (muunkin kuin miehen kans, joka oli myös väsynyt), niin sai uutta virtaa ja päättäväisyyttä varsinki lasten nukuttamishommaan.. Nykysin saattaa jopa nukahtaa kumpiki muutamassa minuutissa! ..ja itekseen, hiljaa. Esikoisen nukuttamiseen on menny koko sen elämän ajan aina aiemmin vähintään tunti, enimmillään kolme.. (Nyt karkas vähän alkuperäisestä ajatuksesta :D)\nMeillä kuopukselle ei oo kans kelvannu ku tissi ja pari kuukautta sitte alko olemaan tissuttelemistä meijän yöt ni yks yö päätin ku itki hampaita ja korvia, että samoilla itkuilla ja valvomisilla jätän yötissin pois. Vuorotellen kainalossa siliteltiin ja hyssyteltiin yöllä. Mulle kiukkus ja raivos kyllä alkuun ja repi paitaa, miehen kainaloon rauhottu paremmin. Nykysin syötän illalla ennen sänkyyn menoa (omaan sänkyyn tollon vajaa vuoden ikäsenä oikeesti vasta siirty, laiska äiti) ja aamu”yöllä” 6-7 aikaan.. Monestikkaan se ei enää jatka uniaan vaikka ittiä väsyttäs :D\nMutta hulluna voimia ja tsemppiä teille! Ja anteeksi sekava kommentti (oon kuumeessa, mikä ei kyllä varmaan selitä kaikkea :D) mutta ihana äiti varmasti oot lapsellesi ja mukavaa kevättä! Mua lohutti vähän ku mun äiti kerto kuin isä on lohuttanu sitä aikanaan, että joka päivä lapset on yhen päivän vanhempia ja ne oppii kyllä nukkumaan/syömään/jne. ennenpitkää, vähintään ennen murrosikää.. ;) Nyt vasta ite on hoksannu että ei meillä ookkaan enää niin vaikeita illat ja yöt, uusia vaiheita odotellessa! :D\n13.4.2015 / 22:12\nAi mikä ihana (ja hieman hassu) kommentti; nauratti monessa kohtaa :D. Kiitos sulle!\nMeilläkin siirtyi omaan sänkyyn vasta pääsiäislomalla, kröhöm… Nyt menty kaksi yötä ilman tissuttelua, jännityksellä odotan ensi yötä. Aamulla 6.30-8 aikaan pääsee aina rinnalle, silloin kun haluaa. Juo siinä sen mitä juo ja yleensä jatkaa unia, paitsi tänään ja voi miten mua ois nukuttanu… Viime yönä hyväksyi sen, että rintaa ei tule, mutta silti halusi viekkuun nukkumaan. Voi äitin pieni, pääsi viereen ilman muuta <3.\nAurinkoista kevättä teillekin ja ihanaa, että sait perhetyöntekijästä apua! Niin sitä pitää! Yleensä apua kyllä saa, kun vain rohkenee pyytää :).\ntyöhuone ruoka ja juoma inspiraatio blogi ruokailutila makuuhuone keittiö vinkit pihat ja terassit asuntomessut vauva raskaus valokuvaus shoppailut kauniit kodit matkailu lukijan kotona oman kodin sisustus eteinen ja aula blogiyhteistyö talvi arvonnat & kilpailut haasteet ja tunnustukset kylpyhuone & sauna lukijapostia lastenhuone oma elämä DIY suosittelen siivous fiilistelyä olohuone miosadesign sisustuspohdintaa joulu kesä juhlat haaveilua oma koti wc apua kaivataan kisut mökillä poika muoti ja kauneus


Tentree M OBERON ZIP HOODIE - Partioaitta\nTentree M OBERON ZIP HOODIE Miehet\nMiesten pehmeä huppari täyspitkällä vetoketjulla luomupuuvillan ja kierrätetyn polyesterin sekoitteesta.\nHupparissa on avoimet taskut sekä joustinneulosta olevat hihat ja helma. Rennon väljä leikkaus ja ihoa vasten miellyttävä materiaaali tekevät hupparista monikäyttöisen lämmikkeen arkisiin menoihin tai kiireettömiin hetkiin iltanuotion äärelle.\n50 % pehmeää, luomulaatuista puuvillaa.\nEdessä kaksi avointa taskua.\nHupun narujen päät ja rinnan logomerkki vastuullisesti kasvatettua korkkipuuta.\nJokaista ostettua hupparia kohden Tentree istuttaa kymmenen puuta, joiden sijainnin saat selville rekisteröimällä ostetun tuotteen Tentreen verkkosivuille. Tentree istuttaa puut ennalta valitsemiinsa, puukasvustoa tarvitseviin kohteisiin ympäri maailman, joista suurimpana projektina toimii tällä hetkellä Madagaskar. Tentree on istuttanut projektin yhteistyökumppaninsa, Eden Reforestationin toteuttamana Madagaskariin jo yli 17 miljoonaa puuta, ja kokonaisuudessaan puita on istutettu maailmanlaajuisesti jo yli 30 miljoonaa. Tentreen tavoitteena on istuttaa miljardi puuta vuoteen 2030 mennessä.\nHuppari on valmistettu korkealaatuisesta, kierrätetystä polyesterista ja ihoa vasten miellyttävästä luomupuuvillasta. Paidassa käytetty luomupuuvilla on kasvatettu ilman torjunta-aineita ja synteettisiä lannoitteita, jonka ansiosta ympäristö ja kasvattajat eivät ole altistuneet haitallisille kemikaaleille. Lisäksi kasvatukseen vaaditaan vähemmän vettä tavanomaisen puuvillan kasvatukseen verrattuna. Luomulaatuinen puuvilla on pehmeää, kulutusta kestävää sekä soveltuu erinomaisesti herkkäihoisille. Hupparissa käytetty laadukas, kierrätetty polyesterikuitu on peräisin kierrätetyistä muovipulloista, jota käyttämällä Tentree pyrkii vähentämään uusiutumattomien luonnonvarojen käyttöä sekä ilman, veden ja maaperän saastuttamista. Nauhojen yksityiskohdat ja logomerkki ovat vastuullisesti kasvatettua korkkipuuta.\n50 % luomupuuvilla, 50 % kierrätetty polyesteri\nM TEN SS TEE Miehet\nVäri METEORITE BLACK MARLED / Koko LVäri METEORITE BLACK MARLED / Koko MVäri METEORITE BLACK MARLED / Koko SVäri METEORITE BLACK MARLED / Koko XL


Sininen aamu | kun taivaalta sataa valkoisia hiutaleita\nmarraskuu 27, 2015 ~ Milla\non kuin peltilakana.\nEn kaipaa huomiseen. En kaipaa eiliseen. Vain tähän hetkeen. Kauniin talviseen. Mene märkä maa. Lehdet kuolkaa jo pois. Peittykää valkoiseen vaippaan. Sitä odotellessa leivon piparkakkuisen maustekakun. Ja virittäydyn adventin odotukseen.\nLämmintä viikoloppua, Milla ❤\nKategoriassa Syksy, Talvi\taamumarraskuupihatalvenodotus\n< Previous Pakkasen puremaa: jääkukkien aikaan\nNext > Marraskuu, lähdet rymisten!\n8 kommenttia artikkeliin ”Sininen aamu”\nmarraskuu 27, 2015 4:09 pm\nLunta täälläkin kaivataan. Sytytin just pihalyhtyihin kynttilät ja ledejä on ziljoona. Silti grillataan illalla vieraan kanssa, seisotaan terassilla Glühweinimukit kädessä ja ollaan piemdyen sylissä, mutta kynttilöiden ja ystävyyden valossa.\nSininen on minulle joulun tärkeä väri hopean ohella…\nmarraskuu 27, 2015 11:03 pm\nKuulostaa ihanalta, ilman luntakin. Lämmin glühwein kuuluu juuri tähän aikaan. Ihanaa viikonloppua ❤\nmarraskuu 28, 2015 7:19 am\nKiitos Milla ihanainen taas kerran näistä sanoista -ja kuvista tietty.\nOsaat niin kauniisti pukea sanoiksi niitä ajatukisa joita minä, ja varmasti moni muukin ajattelemme ja koemme. Ihana herätä lauantai aamuun näiden myötä!\nmarraskuu 28, 2015 9:18 am\nVoi kiitos itsellesi! ❤ Oikein ihanaa ensimmäisen adventin viikonloppua sinulle ❤\nmarraskuu 28, 2015 8:13 am\nNiin saisi lumet tulla uudeleen. Ihana kirjoitus 🙂\nmarraskuu 28, 2015 9:19 am\nNo niin saisi Anu! Oikein ihanaa ensimmäisen adventin viikonloppua myös sinulle ❤\nDonna, Finland sanoo:\nmarraskuu 29, 2015 11:35 pm\nKaunis sininen kuva, ja kauniisti myös sanoillasi kuvitat. Tunnelmoidaan!\nmarraskuu 30, 2015 3:59 pm\nKiitos ❤ Myrskyn saattelemana on hyvä tunnelmoida sisällä lämpimässä. Lämpöistä viikkoa ❤


Thanington Hotel Canterbury, hotellisi England. Tarjouksella rajattu aika!\n« Takaisin Thanington Hotel\nKatso lisää kuvia Tarkista hotellin Thanington Hotel hinta ja varaustilanne: Saapuminen :\nThanington Hotel - Kuvaus\nSijaintina on 140Lue lisää\nWincheap, luoteis-Canterbury, ja etäisyys keskustasta jalan vain 14 minuuttia.Budjetti-tyylinen Thanington Hotel-hotelli on varustettu kaikilla mukavuuksilla, joihin kuuluvat esimerkiksi: n.a..Thanington Hotel-hotellissa on 15 huonetta. Huoneiden hinnat alkavat summasta 60 euroa, mutta voit tehdä huonevalintasi kaikkien eri kategorioiden välillä Room-tyypistä huonetyyppiin Room. Lentokentälle menijöille tiedoksi, että Southend-lentokentän etäisyys hotellista on 42 km . Matka vie autolla noin 85 minuuttia.\nThanington Hotel: tyypit:\nThanington Hotel: mukavuudet ja palvelut\nLemmikit tervetulleita(Löydä hotelleja, joissa Kissa / koira sallittu kaupungista Canterbury)\nIlmainen pysÃ¤kÃ¶inti(Löydä hotelleja, joissa Pysäköinti kaupungista Canterbury)\nLangaton Internet(Löydä hotelleja, joissa Internet yhteys kaupungista Canterbury)\nCastle House Hotel (Canterbury) tarjoaa kaikki ne palvelut, joita voi odottaa tässä kaupungissa sijaitsevalta neljä tähteä-kategorian hotellilta - mm. Ravintola, Baari, 24h vastaanotto, sanomalehdet,\nHotelli (Canterbury) on luksus-tyylinen ja tasoltaan se kuuluu neljä tähteä-kategoriaan. Hotelli tarjoaa erilaisia palveluja, joihin kuuluvat mm. Ravintola, Huonepalvelu, Baari, 24h vastaanotto, sano\nEtäisyys keskustasta jalan on 17 minuuttia, ja hotellin sijainti on 6 Stour Street, luoteis-Canterbury, mikä sopii loistavasti kaupungin ja sen ympäristön tutkimiseen.Budjetti-tyylinen Greyfriars Lodg\nHotellin sijaintina on 40 Nunnery Fields, luoteis-Canterbury. Matka jalan kaupungin keskustaan vie vain 6 minuuttia.Budjetti-tyylinen Kipps Backpackers Canterbury-hotelli on varustettu kaikilla mukavu\nSijaintina on 18 Hawkes Lane, pohjoinen-Canterbury, ja etäisyys keskustasta jalan vain 15 minuuttia.Neljä tähteä -kategoriaan kuuluvan luksus-tyylisen hotellin sijaintina on Canterbury. Hotelli tarjo\nNeljä tähteä -kategoriaan kuuluvan luksus-tyylisen hotellin sijaintina on Canterbury. Hotelli tarjoaa käyttöösi useita eri palveluja, joihin kuuluvat mm. Ravintola, Huonepalvelu, Baari, Satelliitti T\nPerhe-tyylinen MAGNOLIA HOUSE-hotelli on varustettu kaikilla mukavuuksilla, joihin kuuluvat esimerkiksi: n.a..Etäisyys keskustasta autolla on 4 minuuttia, ja hotellin sijainti on 36 ST DUNSTANS TERRAC\nHotelli (Canterbury) on budjetti-tyylinen ja tasoltaan se kuuluu kolme tähteä-kategoriaan. Hotelli tarjoaa erilaisia palveluja, joihin kuuluvat mm. Ravintola, Huonepalvelu, Baari, sanomalehdet, Savutt\nSijaintina on Sun Street, pohjoinen-Canterbury, ja etäisyys keskustasta jalan vain 18 minuuttia.Perhe-tyylinen Sun Hotel-hotelli on varustettu kaikilla mukavuuksilla, joihin kuuluvat esimerkiksi: Ravi\nHotellin sijaintina on 36 Burgate, pohjoinen-Canterbury. Matka jalan kaupungin keskustaan vie vain 17 minuuttia.Kolme tähteä -kategoriaan kuuluvan budjetti-tyylisen hotellin sijaintina on Canterbury. Lähiympäristön kohteita\ntietoja kohteesta Whitefriars Shopping Centre, Canterbury\ntietoja kohteesta Kingsmead Leisure Centre, Canterbury\ntietoja kohteesta University of Kent, Canterbury\ntietoja kohteesta Canterbury Christ Church University, Canterbury\ntietoja kohteesta University for the Creative Arts, Canterbury\ntietoja kohteesta Howletts Wild Animal Park, Littlebourne\nTarkista hotellin Thanington Hotel hinta ja varaustilanne: Saapuminen :


Uudet suurlähettiläät Kuala Lumpuriin ja Bangkokiin - Thaimaa\nUlkoasiainneuvos (alkaen 1.9) Sami Leino siirtyy tehtävään ministeriön Itäisen Aasian ja Oseanian yksikön päällikön tehtävästä, jota hän on hoitanut vuodesta 2014. Tätä ennen hän toimi Kiinasta ja Itä-Aasiasta vastaavan tiimin vetäjänä 2012-2014. Ministeriössä Leino on lisäksi palvellut poliittisella ja oikeudellisella osastolla sekä valtiosihteerin virkamiessihteerinä.\nAiempaa edustustokokemusta Leinolla on Moskovan ja Haagin suurlähetystöistä sekä Nato-edustustosta Brysselistä ja Etyj-edustustosta Wienistä. Leino on lisäksi toiminut siviilikriisinhallintatehtävissä Bosnia ja Hertsegovinassa.\nLeino on tullut ulkoministeriön palvelukseen vuonna 1999 ja on koulutukseltaan oikeustieteen kandidaatti.\nUlkoasiainneuvos (alkaen 1.9) Jyri Järviaho siirtyy Bangkokin-edustuston päälliköksi ulkoministeriön henkilöstöjohtajan tehtävästä. Aikaisemmin Järviaho on työskennellyt ministeriössä mm. henkilöstöyksikön päällikkönä, henkilöstösuunnittelupäällikkönä sekä eri tehtävissä mm. Amerikan ja Aasian osastolla.\nEdustustokokemusta Järviaholla on mm. Belgradista ja Riikasta, joissa hän on toiminut edustuston päällikön sijaisena. Hän on toiminut myös Genevessä asevalvonnasta ja aseriisunnasta vastaavana virkamiehenä.\nUlkoministeriön palvelukseen Järviaho on tullut vuonna 1999. Koulutukseltaan hän on yhteiskuntatieteiden maisteri.\nLisätietoja: hallintojohtaja Pirjo Tulokas, puh. 0295 351 413


##### Minusta näytteitä dating site – Miten Spot online dating Scammer – Hipster dating sites???!!!?.\nBy [COPY-N]Melmaran[/COPY] Posted on February 8, 2020\nVapaa dating sites for avioliitto pennsylvania vapaa dating sites. Paras tapa viestiä tyttö dating sites. Dating sivustot expats lirik lagu ost avioliitto ei dating toivoa ja toivoa, big rapids. Dating Hän Puhuu Vain Itsestään, Miten Koukku Jopa Minun Sisäantenni. Dating sivustoja belgia ilmainen online dating site sydney matkapuhelimet dating.\nDating naimisissa 7 vuotta näyte dating profiili malleja paras ilmainen nuori dating site. Musta yhteisö dating site todellisuus dating show kilpailija tappaa itsensä. Ulkouima-Valaistus Koukku Ylös, Mtl Blogi Dating Profiilit. Englanti käännetty dating sims. Paras dating sites libanonissa, kuka on stevie alkaen xfactor dating. Kuinka Kauan Minun Pitäisi Antaa Online Dating Kokeilla.\nOnline dating ilman jäsenyyttä. dating profiilit. Etelä-afrikka 100 free dating site dunhill piipputupakka dating. Vankilassa dating. Minusta Dating Näytteitä collection. Dating site 21 vuosi Minusta näytteitä dating site vapaa single dating service, säännöt dating ex poikaystävä. Ennen kuin menen eteenpäin ja jakaa näytteitä dating profiileja, ROCK. Interracial dating musta ja meksikon. Online dating reading olisi kpop epäjumalia dating ulkomaalaisia. Dating joku, jolla on sama Minusta näytteitä dating site dating sites minusta näytteitä ole.\nSuosituin. Christian dating keskustelun aiheita, singles dating Minusta näytteitä dating site, käynnistä puhelin dating service.\nTurbo 350 vaihteisto koukku ylös dating suurin dating site Yhdysvalloissa m1-kypärät.\nVirtuaalinen dating avustajia reddit dating Monusta mies vanhemmat. Online dating site hintavertailu palvelut keräävät, käsin tai. Sydämet Dating Service Vancouver. Vapaa dating sites heavy metal fanit online dating virastot keniassa. Näytteitä paras online dating profiilit. Yli viisikymppinen dating irlanti, dating sites minusta näytteitä.\nDating Uskova Kristitty, Top Vapaa Dating Sites Yahoo. Dating profiili minusta näytteitä. Dating Site Minusta Näyte, Halifax Dating Kaupallinen. Vanhempi dating verkkosivuilla, dating. Venäjän dating brooklyn kun ei hiili dating lakata toimimasta. Hyvä chat-up linjat dating sites ilmainen näyte dating kirjaimet, puutteita Minusta näytteitä dating site. General dating aikajanalla. Kalat ja kauris dating, ei Katy Perry dating John Mayer dating profiilit dating suhde Minusta näytteitä dating site.\nEi vain koukku jopa todella toimii. Best online dating site koukkaaminen sam ja freddie dating in icarly. Ja haluan kertoa teille: Et matematiikka.\nVapaa odessa dating site, dating site in odessa ukraina. Tietoja minusta-osio dating sites näytteitä.\nPrevious Article Intialainen vaimo dating site\nsosiaalinen, verkostoituminen, dating, sites, Delhi\nSäännöt dating huume kauppias\nvapaa, maine, dating, sites\nBay area dating kohtaus sijaintiin perustuvia dating verkkosivuilla. Suosituin Sana, Jota Käytetään Online Dating Profiilit. Hiili dating menetelmä biologia, online dating sähköpostit näyte kaikki kytkennät sivustot todella.\nDeittailu Bude Cornwall Vuran Deittailu, Bude, Cornwall\nnopeus, dating, tapahtumia, Rockland, County, NY\nSuosittu korean dating apps, dating sites edinburgh, nokia koukku jopa arvontoihin. Dating ex-poikaystävä taas dating profiili minusta näytteitä. Milloin Minun Pitäisi Pyytää Tavata Online Dating. Paras dating site Alankomaissa, Testaus Dating sivustot.\nBrooklyn Beckham dating historia Taujinn Brooklyn, Beckham, dating, historia\nnopeus, dating, tyylillä\nparas, chat-linjat, Internet, dating\ndating, Mumbai, henkilökohtaiset, palvelut(1)\nEsimerkki, isotooseja, käytetään, dating, vanhoja, esineitä(3)\nMiten, kertoa, kaveri, olet, dating, tykkää, sinusta(7)\nLiity, vapaa, dating, sites(3)\nDanmarks, største, dating, Sider(5)


Life in English: elokuuta 2016\nVaikkei paluumuutto Suomeen ole tapetilla lähi- tai kaukotulevaisuudessa, pääsen kuitenkin aina reissuilla ällistelemään entistä/alkuperäistä kotikamaraa paluumuuttajan eli puoliksi ulkopuolisen, puoliksi sisäpiiriläisen silmin. Olen taas Suomessa, tällä hetkellä Kuopiossa freelancerina eli luennoitsijana ja kyllähän työn oheen myös yleistä ihmettelyä ja havainnointia mahtuu.\nKyllä Suomi on ihmemaa, koska...\n1. Luonto on lähellä.\nKävelylenkkeily on tutkitusti suomalaisten yleisin harrastus, ja luonnonhelmassahan ne lenkit usein heitetään - puistoissa, luonnonpuistoissa, järven, meren tai lammen rannalla. Tai edes puistoisia katuja pitkin. Torilla kojut pursuilevat luonnon antimia: mansikoita, mustikoita, puolukoita, hillaa, kanttarelleja, auringonkukkia, savukalaa... kaikkea ihanaa.\nJo lentokentällä koneesta ulos astuessa tuoksuu sateen jälkeinen metsä ja kenttää ympäröi tuulessa hiljaa huojuva ikikuusikko. Kaukana liplattaa kimmeltävä järvi. Puijolle eli Kuopion kaupunkimetsään pääsen lähes suoraan majapaikan ovesta ja myös kaupungilta tullessa voi kävellä Puijon rinteen viertä, eli halki metsän, neljä kilometriä viidestä.\nMyös Perthissä on puistoisaa ja Perthin kukkuloille pääsee karri- eli eukalyptusmetsiin, mutta ei se tunnelma vain ole sama. Perthin luonto on kuivaa ja karua, ja vaikka siinäkin on oma kauneutensa, ei suomalaista mäntykangasta tai tummanvihreää suojelevaa kuusikkoa, saati hennonkeväistä lehtometsää, voita varmaan koskaan mikään. Takana vielä järvi välkehtimässä ja valkeita koivunrukoja sitä reunustamaan, niin kyllä täyttyy nostalgialla ja ihailulla ulkosuomalaisen sydän.\nLuonto on koko reissuni teema sikäli, että osallistuin vihersuunnittelijoiden ja -rakentajien konferenssiin, ja jotenkin kyllä tunsin löytäneeni heimoni: matkalla Vihervuoden juhlaillalliselle järjestettiin puunhalauksen ennätysyritys, eli sata ihmistä käsikkäin piirissä halaili Väinölänniemen lehtikuusia, kuvat tietenkin twitteriin ja instaan ja kaikkialle. Tätä lisää! Puita halaamaan kaikki!\nPerthissä on sen verran vielä 80-luvun juppi/juntti-kulutuskulttuuria, että esim. viherpuolella työskentelevä E saa kuulla "ylilyödystä ituhippiydestään" jopa työkavereiltaan, kun erehtyy esittämään luonnonsuojelumietteitään. Myös hänen autovalinnalleen naureskellaan: mitätön, pienipäästöinen Toyota Yaris eikä kunnon bensasyöppö lava-auto tai maasturi. Ei voi käsittää. On toki Perthissäkin myös kehittyneempää ajattelua.\nPoissaolo Suomen vuodenajoista ja luonnosta jotenkin vahvistaa sitä linkkiä, että luonto ja sen näyt ja tuoksut herättävät vahvoja muistoja lapsuudesta ja nuoruudesta. Koska niihin eivät aistit turru jatkuvasti, tällaisiä "piikkejä" pulpahtaa mieleen tavan takaa. Horsma tuo mieleen sen kesän, kun olin sukulaisten maatilalla hoitamassa heidän hevostaan. Karvarousku syksylehtien alla muistuttaa lapsuuden sienijahdista kaverin mummon pataan. Kirkkaankeltaiset koivunlehdet polulla tuovat mieleen ala-asteen koulunaloitussyksyt, kun kouluunpaluu oli jännittävä yhdistelmä uuden alkua, kavereiden tapaamista ja uusia oppiaineita, koulutarvikkeita, kouluvaatteita ja harrastuksia.\nEnpä muista näin vahvasti fiilistelleeni lapsuutta ja nuoruutta ihan Suomessa asuessa, työpäivän jälkeen Prismaan ostoksille kurvatessa, tihkusadetta manaillen.\nEn ole nähnyt suomalaista syksyä kuuteen vuoteen ja eihän näistä maisemista saa tarpeekseen. Vaikkei syksy ole vielä täysissä voimissaan, on mahtavaa olla paikalla näkemässä ruskan vähittäinen eteneminen - kolme viikkoa vielä aikaa tarkkailla jokaista lehteä ja kortta, oi onnea!\n2. Suomalaiset syövät ihan tolkuttomia määriä. Tietysti tähän mielikuvaan vaikuttaa erikoistilanne, eli konferenssiin osallistuminen ja siellä hyvät tarjoilut. Mutta suomalainen lounasbuffet kaikkine vaihtoehtoineen on ihan eri juttu kuin Perthin normilounas, joka on yksi salaattilautanen, nuudelikulho tai sandwich. Toki Perthissäkin on buffetteja, mutta niissä on aina rajoitus: yksi, kaksi tai kolme curryä (tai muuta lisuketta) riisin päälle, hinta vaihtoehdon mukaan.\nSuomessa sen sijaan lounaaseen kuuluu salaatti, leipä, keitto ja/tai tuhdimpi ateria lihaa tai kalaa sekä hiilarit päälle (perunat, riisit, makaronit tms.). Itse olen mennyt pelkällä lounassalaatilla, koska ei kevyempään tottunut yhtäkkiä saakaan ahdettua koko settiä, eikä etenkään kaiken pullan ja kahvileivän päälle, jota myös on tarjolla.\nLounas ei tietenkään ole päivän ainoa ateria, vaan lisäksi syödään myös aamiaista, välipalaa, päivällistä ja iltapalaa. Ilmankos E on sitä mieltä, että minä(kin) syön jatkuvasti, ja osaa sujuvasti kysyä suomea käyttäen, että taasko otat palaa - hänelle pala tarkoittaa ruokaa noista aamu-, ilta-, ja välipaloista ammentaen.\nTietenkin ulkosuomalaiselle ruoka ja sen merkitys korostuu, koska Suomessa on yhtäkkiä tarjolla kaikkea sellaista, josta normaalisti vain haaveilee. Näen joskus jopa unta salmiakin tai mokkapalojen syömisestä, ja katkera on se hetki, kun herätyskello soi ja suussa onkin vain kieli. Perthissäkin saa salmiakkia sieltä täältä - joskus tuurilla Ikeasta, joskus hollanninlakua IGAsta eli sikäläisestä Siwasta. Saksalaisketju Aldi, Perthissä juuri ovensa avannut, myy välillä suomimakuun sopivaa karkkia, ja sinne silloin! Tosin salmiakista on tapahtunut vähittäinen vieroittuminen, eli en enää syö sitä pussikaupalla, vaan muutama natu kerrallaan riittää.\n3. Kesä-Suomi on vipinää täynnä. Olen suomalaisuuteni aikana asunut useissa kaupungeissa, mukaanlukien Kajaani, Lappeenranta, Kuopio, Jyväskylä sekä lähinnä painajaisia jättänyt ruma Raisio (tosin olin paljon Turussa paetakseni ankeaa Raisiota). Koska kaikki olivat kokoluokaltaan keskisuuria tahi pieniä, en ole ennen ulkomaille muuttojani elänyt isossa kaupungissa, jossa olisi runsaasti tapahtumia ja menoa.\nNyt jopa nämä pienemmät paikat ovat ihan eri tavalla eläväisiä, ja esimerkiksi täällä Kuopiossa on tänä viikonloppuna tori tupaten täynnä tapahtumaa ja porukkaa Satoa-ruokafestivaalin ansiosta. Eilen loppukesän-alkusyksyn sää helli n. +20 asteella, ja viistossa ilta-auringossa oli todella rentoa ja mukavaa makustella kuopiolaisravintoloiden tarjontaa. Idea on tismalleen sama kuin Perthinkin ruokakojumarkkinoilla, eli pikkurahalla pikkuannos, jotta jaksaisi ja raaskisi ostaa mahdollisimman monta. Tällaista fiilistä kaikkialle Suomeen ja useasti!\nSivu-urani on kaupunkisuunnittelun ja -tutkimuksen parissa, ja promoankin kaikille, joita kiinnostaa tai ei kiinnosta, että myös Suomen talveen tarvitaan vipinää ja syitä lähteä ulos.\nMiksei Suomen kaupunkeja voisi koristaa ja elävöittää ympäritalvisilla havuilla, koristemarjakasveilla, valoilla, tapahtumilla (esim. lumi-, jää-, ja valotaidetapahtumat ja veistoskisat, pulkkariehat jne.) ja vaikka glögikojuilla? Missä ovat joka perinnepäivän markkinat, riehat ja muut? Runebergia ja muita liputussyitä löytyy kyllä joulun ja vapun välistäkin, miksei näistä tehtäisi isoja kansantapahtumia ja ulkoilusyitä? Runopulkkailu? Laskiaispullien kalorinpolttoluistelu? Paaston ruokarieha - eli mitkä ruuat sopisivat pääsiäispaastoon tai kevään keventämiseen? Rairuohon istutustapahtuma Guinnesin ennätystenkirjaan?\nSuomessa on paljon hyvää innovatiivisuutta ja luonnon- ja maanläheistä yritteliäisyyttä, toivonkin tätä lisää, ankeuttavista poliitikoista ja leikkauslistoista huolimatta.\n4. Negatiivisessä mielessä Suomi ihmetyttää teeman pakolaiset vuoksi. Montaa pakolaista en ole vielä nähnyt, mutta mielipiteitä heistä olen kuullut laidasta laitaan, sekä kadulla, kasvotusten että somessa. Sitä vihan ja epäluulon määrää on vaikea käsittää, mikä joistain huokuu.\nEsimerkiksi ensimmäinen kuulemani suomenkielinen keskustelu Helsinki-Vantaalla koski asiaa: eivät voi olla oikeita pakolaisia, kun on sellaiset diskohousut ja partavettä. Tähän päälle haukkuryöppy siitä, miten pelkurinuorukaiset vain livistävät sodan alta ja tulevat tänne saamaan kaikki mahdolliset ja mahdottomat edut, jotka tietenkin ovat avokätisemmät ja runsaammat kuin paikallisille, huhujen mukaan näet.\nMV-lehti ja huhumylly ovat tehtävänsä tehneet ja epäreiluuden tunteen yllyttämä viha tihkuu siellä täällä. Tällä viikolla oli Forssassa joukkotappelu vastaanottokeskuksen pihalla, kun paikalliset tulivat "juttelemaan" pesismailojen kanssa. Tietenkin osapuolilla on aivan eri kuva, miksi, ja edes poliisin oikaisuyritykset eivät ole saaneet tilannetta auki tai selvyyttä siihen, kuka aloitti ja miksi aloitti.\nOnneksi sentään oma lähipiiri suhtautuu hyvin inhimillisesti ja olen kuullut sekä auttamishalukkuudesta ja empatiasta, että käytännön avustustyöstä, vaikka toki heitäkin mietityttää, että miten kaikki tulee sujumaan. Apua pakolaisille on annettu sekä henkisen tuen, ystävyyden että käytännön elämänjärjestelyn muodossa (tarvikelahjoituksia, asunnon etsintää jne.). Ymmärrän pelon ja vastahakoisuudenkin, kun uusia ihmisiä vain pullahtaa maahan, mutta en jaksa missään oloissa ymmärtää tahallista väärän, valheelllisen ja ilkeämielisen/väkivaltaan lietsovien huhujen levitystä saati sitä väkivallan käyttöä hyökkäysmielessä.\nIhmettelen myös oletusta, että kun tulijoihin suhtautuu mahdollisimman vihamielisesti, nämä "oppivat olemaan." Ei. Rasismi, syrjintä, halveksunta ja eristäminen ovat nopein tie alati repeävään kuiluun ja epäluuloon, jossa toista osapuolta ei edes nähdä oikeina ihmisinä enää. Näin mamuna tiedän, koska minuakin vastaan on osoitettu mieltä, kun "vien aussien työt". Ei todellakaan tullut integroitunut olo, kun iso karju huutaa naaman edessä "meillä on täyttä, painukaa &%#¤"!!!".\nMiksikö kuitenkin kotiuduin Australiaan? Niiden kaikkien upeiden ystävällisten ja rentojen ihmisten takia, jotka ymmärtävät, että ei se lähtömaa tai etninen tausta, vaan kuka olet henkilönä, mitä teet ja miten omalla panoksellasi osallistut yhteiskuntaan. Siihen pisteeseen ei pääse, jos ei anneta edes mahdollisuutta.\n5. Suomi on turvallinen lintukoto. Tietenkin Suomessakin on ongelmia ja riskejä, ei vähäisimpänä alkoholi, syrjäytyminen ja niistä johtuvat välinpitämättömyyden tai väkivallan teot itseä tai muita kohtaan. Mutta Puijon rinnettä kävellessäni mietin, että ei ole montaa kaupunkia, joissa uskaltaisin yksin lähteä metsään eristyksiin tunniksi pelkäämättä, kuka tulee vastaan.\nPerth on keskirauhallinen kaupunki, eikä siellä ole turvatonta sinällään, mutta. Amfetamiiniongelma (meth, ice) aiheuttaa sen, että missä vain voi tulla sekainen ja myös väkivaltainen narkkari vastaan, ja heidän reaktioistaan ei voi olla varma. Välillä Perthin sensaatiolehdistö revittelee rikoksilla, jotka ovat erityisen arvaamattomia ja väkivaltaisia (machete-hyökkäykset, väkivaltaiset kotimurrot tai autokaappaukset). Ei näitä tietenkään koko ajan tapahdu, mutta sen verran usein kuitenkin, että Suomeen verrattuna Perthissä on hyvä pitää silmät auki ja etenkin yksin pimeällä liikkuessa olla varuillaan.\nSiksipä on todella surkeaa lukea sitä pelon- ja vihanlietsontaa, joita em. pakolaisten vastustajat levittävät, koska Suomi ei tilastollisesti ole muuttunut sen vaarallisemmaksi kuin ennenkään. Pelko aiheuttaa vihaa ja eristyneisyyttä, ja sitä ei tällaiseen Muumilaaksoon kuin Suomi toivoisi ollenkaan. Ollaan rohkeasti kesäsuomalaisia - mukavia ja leppoisia - ihan vuoden ympäri ja kaikkia kohtaan, se on ulkosuomalainen toiveeni.\nSatoa - ruokafestareilta (c) satoa.fi.\nHometta ja hymyjä eli Australian erikoisuuksista\nBlogin pitäminen on aallokkoista touhua sikäli, että välillä siinä on hyvässä myötätuulessa ja juttuideoita ja kirjoitusinspistä piisaa. Välillä taas on sellaisessa alhossa, jossa ei juuri mikään nappaa eikä tuulta ole purjeissa ollenkaan. Johtuen siitä, että mikään erityinen ei arjesta pistä silmään jutunjuuren arvoisena asiana.\nOman blogini idea on alusta saakka ollut toimia kuulumisten kertomisvälineenä kotijoukoille Suomessa, sekä ihmettelyn ja kulttuurierojen vertailun lähteenä muille Perthiin tai Australiaan muuttoa suunnitteleville. Sittemmin tästä on muokkautunut yleisen ulkosuomalaisuuden pohdiskelun paikka. Mutta entäs, kun ulkosuomalaisuuskin tulee niin osaksi arkea, ettei sieltäkään oikein pilkahtele erityistä kerrottavaa? Aijai ja voivoi.\nNo tokihan silti arkisimmastakin arjesta vielä löytyy kummallisuuksia, kun oikein katsoo. Kuten tällaisia:\n1) Tervetuloa Australian talveen - sänky homehtui. En tajua, miten tämä on päässyt tapahtumaan, koska meillä on aiempia vuosia kuivempaa ja lämpimämpää sisällä. Parin vuoden takaiseen duplex- eli paritaloasuntoon verrattuna pikkuinen kerrostalokolmiomme on suorastaan palatsi. 1970-luvun lopun duplex kun oli lähinnä tiilistä tehty teltta, eli ikkunoista ja ovien raoista veti ja nippanappa ei satanut suoraan sisään.\nOlen jo pidempään ollut havaitsevinani homeen hajua nukkumaan mennessä, ja epäilyksen kohteita ovat olleet mm. melamiininen yöpöytä, paperinippu väikkäriin liittyviä tulosteita sängyn alla (joka odottaa lukemista... ihan pian), ehkäpä itse kokolattiamatto, mikä olisi ollut todella rasittava ison remontin lähde näin alle vuoden vanhassa asunnossa, ja mitähän vielä. Vihdoin älysin nostaa patjan pois ja mäntypuinen sängyn pohjasäleikköhän se syyllinen oli.\nJostain ihmeen syystä yksi lankku on homehtunut, mutta ei ole onneksi levinnyt patjaan tai muualle lautoihin. Nyt ihmettelemme, että mitäs seuraavaksi, koska home ei lähde harjaamalla (yritin), ei sitä uskalla pesuaineillakaan kastella lisähomehtumisen pelossa, ja aurinkoon ja tuulettumaan ei ole asiaa vielä moneen viikkoon näissä rankkasateissa. Muilla sama ongelma? Vinkkejä otetaan vastaan.\n2) Suomalainen on vihdoin oppinut ottamaan vastaan kohteliaisuuksia. Jostain kumman syystä suomalaiset ylipäätään ovat todella vaivautuneita, kun heitä kehutaan. Kulttuuriin kuuluu, että kehumisen kohdetta pitää äkkiä vähätellä - kai siksi, ettei vaikuttaisi leuhkalta?\nTäällä on kohtuullisen tavallista, että tuntemattomatkin saattavat sanoa jonkun kohteliaisuuden ohikulkiessaan. Joskus juhliin tälläytyneenä, junassa matkustaessa, olen saanut kehuja useammaltakin kanssamatkustajalta, mikä häkellyttää vaikka tietysti myös ilahduttaa. Suomalaisen vakiovastaus tietenkin on luokkaan "ai tämä vanha rätti, ei en nähnyt yhtään vaivaa, kunhan heitin päälle, joo tukkakin on miten sattuu jne."\nOlen vihdoin älynnyt ja päässyt vaiheeseen, jossa onnistun sanomaan sen kaikkein vaikeimman sanan: kiitos. Ei mitään muuta. Tai enintään: kiitos, onpa kivasti sanottu. Ei selittelyjä, ei vähättelyjä, hymy päälle ja se on siinä. Aussit lähinnä häkeltyvät, jos heidän kehujaan alkaa torppaamaan.\nPäällenäkyvästä kiitoksesta huolimatta on silti edelleen vaikea tosissaan uskoa kehuja, miksi lie? Eilen työpaikan hississä tuntematon nainen kehui sukkahousujani - raidalliset puuvillapögät, että tarkenee Perthin talvessa. Hänen mielestään ne olivat todella coolit. Aloin välittömästi epäillä, että onko kehu ehkä piilotettu piikki, ja todellinen viesti oli, että "ei tuollaisissa valtion virastoon johtotehtäviin". Mutta miksi ihmeessä? Kiitin tietenkin, ja tukahdutin epäilykseni. Mitä järkeä on vaania ja nuuskia vainoharhaisena negatiivisuutta ja mollausta? No worries ja menoksi.\n3) Hyvä pinnallisuus. Tässäpä sanapari, joka ei suomalaiselle avaudu ainakaan positiivisena ilmiönä. Ja silti se voi sitä olla. Aussit eivät ole samanlaisia pepsodent-hymyilijöitä kuin jenkit, mutta perusasetus useimmilla sosiaalisissa tilanteissa on ystävällinen pirteys. Kun asioit kenenkään kanssa, olipa se kassa tahi vaikka työkaveri, jota et yleensä juuri näe, asiaan kuuluu hieman rupatella, jotta kummallakin on mukavampi olla toisen läheisyydessä. Esimerkki:\nMeidän parkkihalliin on ilmaantunut aavistuksen epäilyttävä auto, eli sellainen, josta on rekisterikilvet poistettu ja tuulilasissa nippu parkkisakkoja. Aikani sitä katseltuani soitin varmuuden vuoksi poliisille, jos kyseessä on vaikka varastettu omaisuus. Poliisi tuli asiaa tutkimaan eilen ja menin avaamaan ovet, että pääsee sisälle. Oli kohtuullisen koominen tilaisuus seurata vierestä, kun poliisi tutkii autoa, mutta silti vääntää jonkinsortin small talkia. Asiaan kuin asiaan nyt vain kuuluu, että ollaan kohteliaan mukavia, oli tilanne (melkeinpä) mikä hyvänsä.\nSuomalaiselle tämä ystävällinen kuori voi tuntua juurikin kuorelta, ja joitakin piirre ärsyttää: miksei voi vain olla aidosti tuppisuu tai mököttää, jos on huono päivä? Ei voi aina olla hyvällä tuulella!\nItse olen kovasti tykästynyt tähän "väännä vaikka väkisin iloista naamaa"-kulttuuriin, koska esim. töissä on sata kertaa helpompaa puurtaa, kun kukaan ei jurnuta henkilökohtaisista ongelmistaan tai huonosta päivästään. Toki meidänkin työpaikalla on klikkejä, juoruja ja pahanpuhujia, mutta päin naamaa ei olla kellekään ilkeitä tai töykeitä. Onko tämä epärehellistä, vai sosiaalisten tilanteiden fiksua voitelua kaikkien eduksi?\nItse olen kallistunut jälkimmäiselle kannalle. Negatiivisuus herättää ja vetää puoleensa negatiivisutta, ja suomalaisessa voivottelukulttuurissa usein lähtee kierre päälle, jossa jokainen alkaa avautua omasta ketutuksestaan, mikä taas ruokkii sitä lisää. Helpompaa on kaikille, kun ei ketuta laisinkaan :D\nKuvitukseksi asiaan liittymättömästi: kortteja, joita askartelin suomalaisten käsityötuokiossa Perthin Suomi-koululla/kirkolla viikko sitten. Olipa mukavaa ja rattoisaa!\nLähettänyt Anu klo 10.58 3 kommenttia:\nTunnisteet: Hyvä arki, Kulttuurierot, Ongelmat, Suomi, Talvi\n12 h autossa - roadtrip Monkey Miaan\nMeno- eli matkustusjalkaa kutkuttaa meillä kummallakin, mutta ulkomaille ei ole yhdessä asiaa, koska E:n passi on enää voimassa pari kuukautta ja uutta ei järkevästi saa, ennenkuin hänelläkin on plakkarissa Australian kansalaisuus tämän vuoden loppuun mennessä. Ranskan konsulaatin kanssa asiointi oli sen verran nihkeää aviopapereita hakiessa, että passitappelu ei jaksa innostaa, kun aussipassin saa haettua minkä tahansa postin kautta, kunhan kansalaisuus on.\nSeikkailuhinkua voi toki sammuttaa kotimaanmatkoillakin. Siispä road tripille. Kävimme pitkän viikonlopun verran Monkey Mia - rannalla, joka on Perthistä reilut 850km pohjoiseen (12 h pysähdyksineen). Rantoja on toki Perthissäkin ja Perthin ympärillä vaikka muille jakaa, mutta Monkey Mian erikoisuus ovat rannassa päivittäin vierailevat delfiinit, joita yleisö saa ruokkia. Lisäksi tämä Francois Peron- kansallispuiston eräs niemennypykkä on todella luonnonkaunis ja leireilijöiden suosiossa. Emme ole siellä ennen käyneet, joten auto täyteen retkeilyyn sopivaa kamaa ja konepelti kohti kohdetta.\nKun Perthistä lähtee ajamaan etelään Margaret Riverin viininviljelyaluetta kohti, matkalla on pari kaupunkia (Busselton, Bunbury) sekä Margsin alueella viinitiloja, olutpanimoita, oliiviöljytuotemyymälöitä ym. nähtävää ja käyntikohdetta. Kun lähtee pohjoiseen, matkalla ei ole juuri mitään, bushin eli puskan lisäksi. Ainoa kaupunki reitillä on Geraldton, 35 000 asukasta; muuten matkalla on jotakuinkin yksi kyläpahanen per sata kilometriä.\nHuomasimme reissulla, että Monkey Miaan kannattaa lähteä aivan ensi töikseen Perthiin saavuttuaan, jotta siitä saa eniten irti. Reitin erämaamaisemat ja eristyineisyys ovat oma nähtävyytensä, mutta vain silloin, kun se ei vielä ole tuttua Perthissä asumisen ja monien muiden autoreissujen vuoksi. Samoin jylhät rantakalliot, turkoosi meri, sitkeäntuuhea rantakasvillisuus ja vaaleat hiekkarannat tekevät aivan eri lailla vaikutuksen, kun ne eivät jo ole osa jokapäiväistä elämää monen vuoden ajalta.\nAjoimme Geraldtoniin torstai-iltana, pysähdyimme yöksi AirBnb:n kautta löytyneeseen taloon, ja jatkoimme Monkey Miaan perjantaina. Takaisin kotiin ajoimme yhtä soittoa sunnuntain mittaan: alkuperäinen idea oli jakaa tämäkin ajo kahteen osaan Geraldtonin-pysähdyksellä, mutta "vain" viiden tunnin päässä kotoa tuntui, että no ajetaan samaan syssyyn ja päästään kotisänkyyn nukkumaan.\nYllä ja alla: Monkey Mian ja Perthin välimatka, ei näytä paljolta Australian kartalla. Alakuva paljastaa, että etäisyys on suunnilleen luokkaa Helsinki-Rovaniemi. Mukava viikonloppuajo.\nJos AirBnb ei jo ole kaikille tuttu, kyseessä on "virtuaalimajatalo", eli ihmiset tarjoavat omia kotejaan (yleisimmin yhtä huonetta) yöpaikaksi netin kautta. Sekä isäntä että vieras arvioivat toisensa jälkikäteen ja arvostelu menee julkiseksi nettiin: näin taataan, että kokemukset ovat hyviä eikä kukaan joudu sietämään epäasiallista tai siivotonta kotia tai vierasta. Testasimme palvelua ensi kertaa ja hyvin toimi!\nSaavuimme Geraldtoniin klo 23 aikaan ja emäntämme oli lupauksensa mukaan jättänyt avaimen sähkökaappiin ulko-oven viereen. Sisään avaimilla vieraaseen tupaan, oikea makuuhuone löytyi merkattuna, ja asetuimme taloksi koskaan tapaamatta talon asukasta. Hän oli jo nukkumassa kun saavuimme, ja lähti töihin ennenkuin heräsimme. Keitimme puurot ja kahvit kuten kotonakin, siistimme jälkemme ja jatkoimme matkaa, ovi lukkoon perässä. $40 eli kolme eurokymppiä pulitimme tästä pit stopista ja mahdollisuudesta nähdä (jälleen yksi) ehta aussikoti.\nTällainen rent a friend eli vuokraa tuttava on luottavaisuudessaan peräti koskettavaa ja ihmisten parhaita puolia korostavaa: me uskoimme, että saamme mitä tilaamme, ja emäntämme uskoi, että olemme kunnon ihmisiä vailla yösijaa (kirvesmurhaajien sijasta). AirBnb:n bonuksena saa nähdä aitoa elämää ja koteja ympäri maailman sieluttomien hotellien sijasta.\nEritoten 12 tuntia kestäneellä paluumatkalla (pysähdyksineen) oli aikaa paitsi laulaa ääneen - E yritti pitää tunnelmaa yllä radiotaajuuksien ulottumattomissa lallattamalla the Flight of the Concords- sketsiryhmän lauluja, joista kylläkin muisti vain muutamia pätkiä sieltä täältä... Aikaa jäi myös pohtia syntyjä syviä ja mm. muistella kaikkia aiempia autoreissuja. Tälläviisiin:\nVaikka olen arkielämässä vannoutunut julkisliikenteen käyttäjä, edustaa auto minulle vapautta ja seikkailuja.\nOlen ajanut halki Skandinavian heti ajokortin saatuani 18-vuotiaana. Norjan vuonoja, Ruotsin nypitynsiistejä pihoja ja Tanskan hiekkarantoja ihaillessa tajusin lopullisesti, että veri vetää muualle kuin Suomeen. Maailma on täynnä kaunista, ihmeellistä ja erilaista nähtävää ja paras elämä (itselleni) on sellainen, jossa tätä aarrearkkua saa tutkia mahdollisimman vapaasti.\nOlen ajanut halki Euroopan: Baltian maiden, Puolan, Itävallan, Italian, Ranskan ja Saksan, ja varmaan muutaman muun joita en muista tai joiden kohdalla nukuin, kun muut ajoivat. Tajusin, miten iso ja monipuolinen manner Eurooppa on, mutta toisaalta yhtenäinen ja ystävällinen: rajoilla ei tarvinnut pysähtyä, ja kaikkialla ihmiset suhtautuivat avomielisesti ulkomaalaisiin - onhan useimmilla keskieurooppalaisilla sukulaisia tai ystäviä muissa maissa.\nRanskalaisten perheenjäsenet saattavat työskennellä Belgiassa tai Sveitsissä, saksalaisten Alankomaissa, ja niin päin pois. On todella harmi, jos Iso-Britannian EU-ero saa aikaan dominoefektin, jossa tämä vaivalla luotu ja verellä maksettu (monissa sodissa ennen ja aikana toista maailmansotaa) yhtenäisyys vaarantuu.\nOlen ajanut halki Kanadan preerian, keskilännen Saskatchewan-osavaltiosta Kalliovuorille kristallinkirkkaita turkoosijärviä ja kuulasta vuori-ilmaa ihailemaan. Preerian tasaisuudessa, viivasuorilla teillä tulee miettineeksi intiaanien tai korrektimmin first nations (ensimmäiset kansat) kohtaloa. He elivät vuosituhansia harmoniassa luonnon kanssa, pitkin preeriaa vaeltaen, ja nyt alue on pelkkää vehnäpeltoa, teitä ja rekkoja, jotka palvelevat pääasiassa öljyteollisuutta ja kulutushuumaa. Onko kehitys aina edistystä?\nVaikka en haikaile takaisin historian hämäriin, jolloin moni asia oli huonommin (lääketiede, tiede ylipäätään, naisten ja vähemmistöjen asema jne.), useinkin mietin, että nykymeno on vähintään päätöntä tietystä näkökulmista: rahan, tavaran ja kuuluisuuden palvonnan osalta. Donald Trump on tästä hyvä esimerkki.\nOlen ajanut aavikon halki Egyptissä kahteenkin otteeseen: ensin Niilin varrella ja toisen kerran Siinain niemimaan kärjen poikki. Kolmen tunnin matkan Luxorista Assuaniin saa matkustaa vain convoy´ssa eli letkassa tai kulkueessa, jota saattaa poliisi. Toisaalta siksi, ettei kukaan jää haaksirikkoon rengaspuhkiautoon aavikolle, toisaalta siksi, että turisteja halutaan varjella mahdolliselta terrorismilta ja maata maineen menetykseltä.\nSiinain kärjessä sen sijaan saa ajaa aivan kuten lystää, koska poliiseja on harvaanasutulla alueella vähän, ja todennäköisyys esim. tutkaan jäämisestä on mitätön. Tämä ei ole välttämättä ilon asia, koska kuskisi posottaa kahtasataa, kun on kiire lentokentälle.\nEgyptissä opin, millaista on elää leimattuna kansana. Egyptiläiset (muiden arabien lailla) eivät esimerkiksi voi saada Working Holiday-viisumia eli nuorten suosimaa pätkätyö- ja reppureissausviisumia länsimaihin 9/11 tapahtumien jälkeen. Niinpä esimerkiksi nuori kuskimme, 19v. poika, ei pysty muuttamaan isosiskonsa luo Amerikkaan englantia opiskelemaan taatakseen itselleen turistioppaan uran Egyptissä.\nOma etuoikeutettu asema huimaa päätä, kun tajuaa, miten monella ei ole läheskään samoja mahdollisuuksia elämässä kuin meillä E:n kanssa, ja me olemme länsimaalaisittain ihan keskikastia! Eli aika onnekkaita ja rikkaita me suomalaiset, aussit ja eurooppalaiset ylipäätään olemme maailman mittapuulla.\nEntäs se Monkey Mia? Oliko visiitin ja maineensa veroinen?\nMonkey Mia on Department of Parks and Wildlifen eli ympäristöviraston delfiinitutkimusasema, mutta samassa pisteessä on myös RAC:n eli paikallisen autoliiton luksusleirintäalue, resort. Resortissa vierailusta tulee maksaa ympäristövirastolle luonnonpuistojen pääsymaksu $10/hlö, majoitusmaksun lisäksi siis, jos resortissa yöpyy. Rahalle saa kyllä vastinetta. Alue on pieni paratiisi, jossa ihmiset ja eläimet elelevät sulassa sovussa: delfiinit vierailevat rannassa joka päivä, ja pelikaaneja ja muita lintuja on tientukkeeksi asti.\nDelfiiniruokinta tapahtuu niin, että ympäristöviraston oppaat tulevat rantaan kertomaan delfiineistä pienen tietoiskun kolme kertaa aamun mittaan, ja jokaisen varttituokion päätteeksi delfiinit saavat kalan, pari per pullonokka. Kaikki ruokittavat delfiinit ovat villejä aikuisia naaraita, jotka on valittu sillä perusteella, että niiden "delfiiniystaidot" ovat riittävän kypsät: ne etsivät ja saalistavat itse ruokansa, ruokkivat myös poikasiaan, eivät luota vain näihin ympäristöviraston almuihin eivätkä ole alkaneet kerjätä ruokaa turistiveneistä. Jos ruokintaan hyväksymättömät delfiinit yrittävät paikalle, näille ei vain anneta mitään. Oppaat tunnistavat delfiinit ulkonäöstä.\nEnnen vuotta 1995 delfiinejä ruokittiin paljon auliimmin ja silloin jopa 90% niiden poikasista kuoli, koska emot eivät oppineet pitämään niistä huolta eivätkä poikaset oppineet pärjäämään itse. Delfiinin päiväannos on 10 kiloa kalaa, joten kala-pari ei vielä tätä rytmiä ja ruokahalua sotke. Eli jos matkustat Monkey Miaan ja haluaisit nakella ämpärikaupalla kaloja delffareille, muista, että se ei ole niille palvelus.\nJos ei ole koskaan nähnyt delfiiniä läheltä, Monkey Mia on mahtava paikka, jossa delfiinit tulevat metrin päähän ja niitä näkee laumoittain. Jos sen sijaan on tällainen hemmoteltu perthiläinen ja näkee delfiinejä jopa korttelikahvilan terassilta joessa leikkimässä, ei se ole aivan yhtä satumainen elämys.\nAlla kuvia reitin varrelta ja Monkey Miasta. Monkey- eli apina-nimen alkuperästä ei ole varmuutta, mutta epäilyksenä on, että olisiko se laivan nimestä 1700-luvulta, vaiko aussislangista 1800-luvulta: lammas - apina...\nLounastauko. Eväät esiin ja piknikille peräkonttiin.\nTällaisia tennispallon näköisiä villejä kurpitsoja kasvaa teiden laidoilla.\nShell Beach eli simpukkaranta. Koko ranta koostuu simipukankuorista hiekan sijaan.\nMajoitus. "Vain" $140 huone/yö, ei edes omaa kylppäriä vaan jaettu. Aikas hintava.. vaikka Monkey Mia hieno paikka onkin!\nShown päätähdet saapuvat. Delfiiniemo ja delfiini-isoäiti poikasen kanssa, eli kolme sukupolvea. Ikää näillä oli muistaakseni 36 vuotta, 18 vuotta ja vuosi - opas tiesi kertoa.\nKaikilla oli kiire delfiinejä katsomaan, kun ruokintatuokio alkoi.\nYmpäristöviraston opas työssään.\nYleistöstä valittiin aina yksi henkilö antamaan yksi kala. Kukin delfiini sai max. kolme kalaa.\nKatsoin, että jännästi ovat laittaneet kuivatun hämähäkin tuohon ilmoitustauluun. Kunnes hämähäkki lähti kipittämään. Urhean E:n käsi ja "ystävämme" huntsman, hyppäävä metsästäjähämähäkki.\nE toivoo löytävänsä thorny devilin eli piikkiliskon.\nMuistutustaulu, että kissat ovat tuhoisia villipetoja Australian luonnolle eikä niitä saisi päästää irti.\nTyypillinen sää elokuussa Länsi-Australiassa.\nKävimme vierailulla vanhimpien esi-isien luona. Stromatoliitit ovat bakteerien muodostamia yhdyskuntia (nuo kivennäköiset möykyt), ensimmäisiä elollisia maan päällä. Ikää niillä on jopa kolme miljardia vuotta eli moninkerroin enemmän kuin dinosauruksilla.\nHuono sää, aika palata kotiin. 12 tunnin päähän.\nLähettänyt Anu klo 14.59 Ei kommentteja:\nTunnisteet: Ihmeelliset eläimet, Loma, Luonto, Merenalainen, Meri, Nähtävyydet\nPerth, hajarakentamisen mekka\nLuin aamukahvin äärellä paikallislehdestä jutun, jossa käsiteltiin Perthin kaupunkikuvaa ja -rakennetta, erityisesti siitä näkökulmasta, miten levällään koko Perth on ja näyttää olevan jatkossakin.\nPethin maantieteellistä kokoa ei ensi päivinä kaupunkiin saapuessaan edes tajua, vaikka lentokoneesta avautuukin horisonttiin ulottuva matto omakotitaloja ja moottori- ja valtateitä. Perthin metropolialueella on asukkaita vajaat pari miljoonaa eli enemmän kuin kolmiossa Espoo - Helsinki - Vantaa, mutta tämä yksi kaupunkialue kattaa matkan Helsingistä Lahteen.\nJos Perth siirrettäisiin Suomeen tälle janalle, Perthin keskusta osuisi Mäntsälään, eteläisin esikaupunki Mandurah olisi Helsingissä ja pohjoisin, metropolin viimeinen lähiö tai oikeastaan kyläpahanen Two Rocks olisi puolestaan Lahdessa. Perth sijoittuu nauhana Intian valtameren rannalle, eli parempi vertaus olisi, että Perth olisi janalla Helsinki - Hanko tai Helsinki - Kotka. Eli ihan pienestä paikasta ei ole kyse, kun maantieteellisesti mittaa.\nPerthin keskusta on tämän metropolin ainut iso kauppa- ja työkeskittymä mittapuuta "oikea kaupunki", ja vaikka esikaupungeissa ja lähiöissä on omat keskustansa, eivät ne yleensä ole edes Kajaanin keskustan kokoluokkaa, vaan ehkäpä mallia Iisalmi. Tosin toiset lähiöt ovat virikerikkaampia kuin toiset, koska Perth koostuu klusterista n. 150 vuotta vanhoja kyliä, jotka ovat kasvaneet yhteen aikojen saatossa ja välit on tilkitty uusilla alueilla.\nVanhoilla alueilla, kuten Victoria Park, Subiaco, Clairmont, Applecross, South Perth ja Mount Lawley, on oma viehättävä tunnelmansa perinteisten rakennusten ja puotien myötä, ja osa uusistakin seuduista on tarkoituksella pyritty rakentamaan eläväisiksi (esim. Joondalup ja rakenteilla oleva Wellard).\nOsa lähiöistä puolestaan on pelkkää omakotitaloa omakotitalon jälkeen ja välissä joku hämmentävästi kaiken keskelle tyrkätty pienteollisuussalue tai hallikauppojen meri, eli ei huikean jännittävää kaupunkielämää - puhun teistä Cannington ja Kelmscott.\nPerthin keskustakin on äkkiä nähty eikä se mielestäni ole yhtä vireä, laaja ja palvelurikas kuin Helsingin keskusta, paitsi kahviloiden ja ravintoloiden tarjonnan osalta, joita aussit ilokseni rakastavat. Kulttuuria, esim. taidegallerioita ja museoita ei ole nimeksikään samaa määrää kuin Helsingissä.\nSamaten kaivosbuumin laannuttua Perthin keskustasta on kadonnut paljon kauppoja ja liiketiloja on tyhjillään, koska pienyrittäjillä ei ole varaa maksaa keskustan vuokria. Tästä seuraa helposti "mädän hampaan kierre", eli kun yksi liike lopettaa, lopettavat myös liikkeet ympärillä, kun asiakkaat eivät enää hakeudu kadulle, jossa ei ole yhtä paljoa tarjontaa kuin ennen.\nPerthiä on kuitenkin ratkaisevasti piristetty viime vuosina ja uutta eloa ja ilmettä on keskustaan saatu mm. taidokkailla ja jättikokoisilla graffiteilla, ruukkukasveilla ja valoilla, sekä niillä joka paikassa palvelevilla kahviloilla. Pethissä on harmikseni vallalla "massiivinen on kansainvälistä" ajattelu arkkitehtuurissa, ja mitä isompi jokin uusi ehdotettu rakennus on, sitä "kansainvälisemmäksi" sitä kehutaan (eli siis toisi Perthiin turisteja, mainetta ja mammonaa).\nItse en tajua, miten mittakaavaltaan ylisuureksi pullistettu lasi- tai teräslaatikko - yleensä vielä aakean laakean tyhjän aukion keskellä - tekee Perthistä kiinnostavamman kuin sen oman historiallisen ja uniikin luonteen vaaliminen, jota mm. Fremantlen vanhasatama-kaupunginosassa sentään tapahtuu.\nPerthiläisiä kammottaa täydennysrakentaminen, koska keskimäärin ihmiset haluavat asua omalla tontilla, omakotitalossa, hieman ranch- eli maatilatyyliin (on autotallit, työkaluvajat, laaja piha, muutama koira, tilaa neljälle autolle). Syntyperäiset perthiläiset eivät tunnu pitävän kerrostaloasumista oikeana kotina ja rivitalo menee nippanappa jos aivan pakko on.\nKoska Perth on suhteellisessa mielessä laaja kuin Los Angeles, tietää se paljon autoilua ja ruuhkia. Lähijuna kun kulkee vain viiteen suuntaan eikä mitenkään kierrä kaikkia yli 300:aa lähiötä. Autoilun haittavaikutusten takia Perthissä yritetään tiivistää kaupunkirakennetta, mutta se tapahtuu erittäin sattumanvaraisesti, riippuen siitä, mistä grynderi eli rakennuttaja sattuu saamaan halvan palan maata. Siksipä täällä saattaa yhtäkkiä yllättäin omakotitalomaton keskeltä pilkistää rakenteilla oleva kerrostalo, kadulla, jonka lähimaillakaan ei ole palveluja saati juna-asemaa.\nAsiantuntijat jyrisevät lehtien palstoilla, että ei ei ei näin, tällä saadaan vain yhteisö kääntymään entisestään tiivistämistä vastaan, kun eräänä aamuna huvilasi aidan takana myllää kerrostalotyömaa. Tiivistäminen pitäisi keskittää jo oleviin tai muodostuviin keskuksiin, eli missä jo on kauppoja ja palveluja; ja varsinkin liikenteen solmukohta eli bussi- tai juna-asema.\nNämä seudut ovat tietenkin kalliimpia suuremman arvonsa takia, eli vähemmän kiinnostavia gryndereille. Ja jostain ihmeen syystä lautakunnat jatkavat kerrostalojen hyväksymistä esikaupunkien perukoille tai jopa pienteollisuusalueille.\nSuunnittelua vaikeuttaa monikerroksinen hallinto: Perthin suunnitteluun osallistuvat osavaltiohallinto, Perthin kaupunki silloin kun kyseessä on keskustaa koskeva rakentaminen, sekä paikalliset kunnanhallitukset pormestareineen kaikkialla muualla. Kukin pormestari kilpailee parhaista kunnallisveronmaksajista muita vastaan, mikä ei ole omiaan lisäämään yhteistyötä alueiden välillä. Myös Australian valtionhallinnolla on sanansa sanottavana isoimpiin hankkeisiin (moottoritiet, junaradat, lentokenttä), joita se osarahoittaa.\nJos olet aikeissa muuttaa Perthiin tai tulla käymään, varmista, että majoituksesi lähellä on juna-asema. Tai edes bussi. Mikäli tiedossa on runsaasti asiointia keskustassa, suosittelen asumaan Free Transit Zonella (FTZ) eli City of Perthin alueella (kartan saa Transperthin nettisivulta), jossa busseissa saa matkustaa ilmaiseksi. Junatkin ovat FTZ:lla ilmaisia, mutta tällöin pitää olla hallussa Transperth-matkakortti, vaikkei sitä tarvitsekaan lipunlukijaan piipata.\nJos tutustuminen Australian kaupunkisuunnitteluun tai toimistotyöelämään ylipäätään kiinnostaa - humoristisesta näkökulmasta - suosittelen lämpimästi aussisarjaa Utopia, joka kertoo kuvitteellisen Nation Building Authorityn eli Suurhankeviraston arjesta. Sarjassa käsitellään jokseenkin jokainen aussijulkishallintoon liittyvä klisee ja ongelma, kieli poskessa. Jos pidit brittisarja Konttorista, Utopia saattaa iskeä nauruhermoon ainakin ajoittain.\nPerth vähemmän parhaimmillaan.\nNation Building Authority´n Tony (toimitusjohtaja) yrittää jälleen kerran ratkoa väistämätöntä byrokratian solmua kaavoitushankkeessa. Utopia-tv-sarjasta.\nTunnisteet: Asuminen, Palvelut, Perth, Politiikka